ZUK EKIDIN DEZAKEZU\nSufritzen al dute animaliek?\nPertsona askok uste dute gizakiek soilik dutela sentitzeko ahalmena. Hala ere, errealitatearen behaketa sinplea nahikoa da ondorengoa ulertzeko: animaliek bizirik irauteko borroka egiten dute, beldurra eta estresa sentitzen dute haien bizitza arriskuan dagoenenan, atsekabetik ihes egiten dute, eta ez sufritzeko eta aske bizitzeko ahalegin guztia egiten dute. Aipatutako guztia funtsean pertsona guztiok dakigun zerbait da eta gure bizitzan zehar bizi ditugun sentipenak dira.\nAnimalien gehiengoa , landareek ez bezala, haien ingurunearen analisia egiteko eta erabakiak hartzeko gaitasuna ematen dien nerbio-sistema zentrala daukate. Kanpotik nabaritzen dutenetik ikasten dute haien zentzumen-organoen bitartez zer nolako ekintzak egingo dituzten erabakitzeko. Horrek esan nahi du animaliak sentitzeko gai eta kontzienteak direla. Ahalmen horrek plazera eta mina bezalako emozioak sentitzea posible egiten du, eta horri esker animaliak munduan bizirik iraun, mina eragiten eta arriskuan jartzen gaituzten gauzetatik ihes egin, plazera ematen diguna bilatu eta abar egin genezake. Honek guztiak ondorioztatzen du gatibu daudenean, askatasuna kentzen zaienean eta egoera mingarrietan daudenean animaliek mina, antsietatea eta sufrimendu fisikoa zein psikologikoa pairatzen dituztela.\nMina norberak bakarrik sentitzen duen zerbait da, baina kanpoko hainbat seinaleri esker (beste espezie mota batzuetan ere ikus daitezkeen seinaleak) beste gizaki batzuek mina sentitzen ari direla ondoriozta dezakegu: aurpegiko bihurtzeak, kexak, alarauak, dolo-iturria saihesteko ahaleginak, bihurritzea, etab. Gainera pertsonok minaren aurrean ditugun bestelako seinaleak ere agertu daitezke animaliengan: odoleko presioaren hasierako goratzea, dilatatutako begi-niniak, transpirazioa, pultsu larria, eta odol presioaren jaitsiera.\nPertsonek bere garunaren zati bat beste animalia batzuk baino garatuagoa dute: garun-azala. Hala ere, garunaren leku honek harreman gehiago dauka pentsatzeko funtzioekin oinarrizko bulkada, emozio eta sentipenekin baino. Bulkada, zirrara eta sentimendu horiek dientzefaloan kokatuta daude. Eta dientzefalo hori animalia-espezie batzuetan oso garatuta dago, ugaztun eta hegaztietan bereziki. Beraz, garunaren morfologiaren arabera badirudi ez duela gizakiak baino sentitzeko ahalmen txikiagoa.\nAnimalien zentzumen asko gureak baino askoz zorrotzagoak dira. Hegazti batzuen ikuste-zorroztasuna, basabere gehienen entzumena eta beste batzuen ukimena. Animalia horiek kontrako egoerak azkarrago ulertzeko beharra daukate eta ondorioz baliteke minarekiko zentzumena gurea baino sakonagoa izatea.\nAnimaliek, ikusi bezala, mina sentitzeko eta sufrimendua pairatzeko gaitasuna badute, bidezkoa al da sufrimendua eragitea? Zergatik uzten ditugu gure iritzi moraleko eremutik kanpo? Tratu hori bera onartuko al genuke guretzat?\nMomentu honetan milioika animalien heriotza gauzatzen hari da. Haietako askok ez dute bizitzan beldurra eta minaz gain beste ezer ezagutu. Guztiak esplotazio bidegabearen biktimak izan dira gure espeziean barne ez jaiotzearen delitu bakarragatik.\nBaserriak eta hiltegiak\nMilioika animalia baserrietan sartzen dituzte eta haragi, esneki, arrautza eta bestelako eratorrien ekoizpenerako hiltzen dira egunero. Hauek benetako giltzapetze zentroak dira, animalia produktuen lantegiak. Ez dira, pentsarazten diguten bezala, animaliek gozatzen dituzten bizileku erosoak.\nBere bizitzan zehar, animalia produktuen kontsumitzaile arrunt batek dozenaka behi eta txerri eta ehunka oilaskoen baliokidea jaten du. Baserritik hiltegirako bidaia hilda bizirik baino baliotsuagoak direla uste denean egiten da. Gehienetan baieztatzen denaren kontra, baserri ekologikoak direlakoak bertan hazitako animalientzat ez dira inongo konponbidea, era berean amaitzen baitute hiltegian.\nUrtero munduan 54.000 milioi hegazti eta 3.800 milioi ugaztun inguruk giltzapeko eta sufrimenduzko bizitza dutela eta hiltzen direla kalkulatzen da.\nItsasoak eta ibaiak\nArrainak sentitzeko gai dira, eta gu bezala sufritu eta goza dezaketen izakiak dira. Giza eskuetan animalia gehien esplotatzen eta hiltzen diren eremuak arrantza eta arrain-haztegiak dira. Itota, sareetako beste animalia batzuen pisuagatik zanpatuta, izoztuta edo bizirik prestatzerakoan hiltzen dira.\nItsasoak eta ibaiak dira etxalderik handienak: itsas animalia mota guztien fabrika bihurtu dira. Sare, arpoi eta beste tresna batzuk hainbat eta hainbat arrain eta beste itsas animalia batzuen bizitzarekin bukatzen dute. Horrenbeste izanik, biktimen zenbaketa tonetan egiten da. Horrela, 2004an Espainiako arrantza-flotak itsas animalia mota guztien 854.000 tona harrapatu zituen. Mundu mailan zenbatekoa 156.000 milioi tonataraino igotzen da.\nZenbateko horien atzean ezkutatzen den bizitza-kopurua imajinatzea zaila da. Kalkulatu da urtero bilioi bat animalia gaindi lezakeela, eta agian hiru bilioietara hurbildu ere.\nBeganismoa kontsumitzaile bezala hartzen ditugun erabakietan animalia guztiekiko errespetua praktikan jartzea da. Erabaki horiek baserri, hiltegi, esperimentazio-laborategi, arrantza sare, zezen plaza, animaliak erabiltzen dituzten zirku eta jaiotzen diren egunetik hil arte esplotatuko diren bizitzako beste hainbeste eremuetan, milioika animalien sufrimendu eta heriotzarekin erlazionatuta baitaute. Gure esku dago sufrimendua sortzen duten bide horietako batean ere parte ez hartzea beganismoaren jarrera etikora batuta. Munduan dagoeneko milioika gara.\nGure espezie pribilegioei uko egiteak kontzienteak eta inguratzen gaituen munduarekiko kritikoak izaten laguntzen digu. Animaliek garrantzia dutela eta beraien eskubideak dituzten erantzukizuna onartzen duen jarrera etikoa.\nBeraien bizitza gurea guretzat den bezain garrantzitsua da beraientzat. Hori da gure bizitzan errespetuzko eta indarkeriarik gabeko jarrera hartzen dugunean aitortzen duguna. Zergatik ez egin?\nAnimaliak eta etika\nEtika gizakiaren jarreran zer den zuzena eta zer okerra aztertzen duen filosofiaren adar bat da. Praktikan etika ekintza moralaren hausnarketa da, hots, sistema moral bat o bestearen arteko aukeraketa. Egoera baten aurrean sistema moral bat edo bestea hartzea justifikatzen duten arrazoiak bilatzen ditu hausnarketa kritiko bat eginaz.\nPlanetako gure kideekin nola jokatzen dugun aztertzean ,etika erabili behar da baita animaliak zergatik hartu behar ditugun kontutan gure erabaki moraletan hausnarketa egiteko garaian ere.\nNagusiki onartutako teoria etikoek animalien onespen moralaren defentsa babesten dute eta diskriminazioa baztertzen. Teoria horietan guztietan erabilitako argudio ezberdinak ondorio berdinetara heltzen dira: sentimenduak dituzten izaki guztiak izan beharko genituzke kontuan.\nAnimaliak objektuak ez direla horrela tratatzen ditugun arren, hortik abiatu beharko genuke. Bizitza psikologiko, emozional eta afektibo propioa duten izakiak dira. Animaliak minari eta beldurrari ihes egiten diote eta plazera eta erosotasuna bilatzen dute, gizakiak egiten duen bezala. Horrek esan nahi du ez sufritzen saiatzen direla, bizirik irauten eta askeak izateko ahalegina egiten dutela.\nGizakiaren espezie berekoak ez izatea ez da nahikoa ezberdintasun moralaren eremutik baztertzeko. Etikak haur jaio berriak, ezgaitasun intelektual garrantzitsua duten pertsonak edo adin handiko pertsonak hizkuntza edo arrazoitzeko gaitasun eskasa dutelako kontsiderazio moraletik ez kanporatzera bultzatzen gaituen neurri berean, ezin dugu justifikatu animaliekin egitea gizakiaren espeziekoa izatea irizpide erabakigarria dela pentsatzeagatik.\nGizaki guztiak kontsiderazio moralaren barruan sartzeko irizpide bakarra ez bada bere inteligentzia , ez eta bere sexua, edo bere arraza edo etnia, ez eta bere ezaugarri moral edo ezaugarri arrazionalak, baizik eta munduko esperientzia ezberdinak sentitzen dituzten izakiak direlako besterik gabe, interes propioa duten izakiak direlako. Eta besteei gertatzen zaiena kontuan hartzeko arrazoiak baldin baditugu, ez daukagu beste animalia inteligente batzuk baztertzeko arrazoirik. Gizaki guztiak bezala kontzienteak dira, justiziako subjektuak. Aurkakoa pentsatzea espezismoa izeneko prejuizio bat da, arrazakeria edo sexismoarekin desberdintasunik gabe bere forman.\nAnimaliak esplotatzea zergatik da etikaren ikuspuntutik onartezina\nPertsonak kontziente gara esplotazioak mina , sufrimendua eta animalien heriotza dakarrela bere baitan, eta hori bere borondatearen aurka eta oinarrizko interesen aurkakoak direla. Esplotazioak esan nahi du izaki bat helburu bat lortzeko bakarrik erabiltzea, hots, gure onurarako errekurtso soil bat bezala. Behi bat bere bidez esnea, haragia eta beste substantzia batzuk lortzeko erabiltzen dugu. Horregatik diogu “mehatze esplotazioa”, “baso esplotazioa” edo “abere esplotazioa”.\nBaino bi izakien arteko ezberdintasuna -zuhaitza eta behia- , behiak sentitu egiten duela da. Sentimenduak dituen izaki bat esplotatu egiten dugula esaten dugunean, objektu bat bezala tratatzen ari garela esan nahi du; hau da, kontzientzia, borondate eta interes propiorik gabeko izaki bat bezala.Ez dugu subjektu bat bezala errespetatzen.\nGure onurarako erabiltzeko bere oinarrizko interesak baztertu egiten ditugu. Horrek esan nahi du gauza bihurtzen ari garela.: animalia bat objektu bat balitz bezala tratatzen dugu. Horregatik animalien esplotazioa etikaren ikuspegitik onartezina da.\nSentitzen duen izaki batek sentsazioak izateko gaitasuna dauka eta interes propioak ditu. Bere bizitza babesten saiatzen da, bere onura bilatzen du eta bere ahalmenak garatzen saiatzen da. Animalia bakoitzak bere baitan balio bat dauka eta balio hori berak duen balio instrumentaletik aparte dago, hau da, gizakiarentzat izan dezakeen erabilgarritasunetik aparte dago.\nEsplotazioa kasu honetan balio hori errespetatzen ez dugunean ematen da eta gauza bat bezala erabiltzen dugunean. Beste animaliak janari bezala , janzteko edo entretenimendurako nahiz esperimentuetarako derrigortuta erabiltzen ditugunean senti mentuak dituzten izakien gain esplotazioa burutzen ari gara.\nEkintza immoral bat egiten ari gara bere orduan; egiten dugun era edozein dela ere. Animalien esplotazioak berauei kalterik egiten ez zaienean edo heriotzarik ez dakarrenean ere, kasu horretan ere, eta hau nahiko arraroa izango litzateke praktikan ia ezinezkoa ez esatearren, era berean ez litzateke justua izango.\nAnimalistak taldeak animalienganako errespetuaz kontzientzia hartzeko #SufritzenDute kanpaina jarri du abian. Animaliek sufritzen dutela eta mina sentitzeko gai direla komunikatzea da kontua. Pertsonen esku dago horren parte izatea edo ez, eta animaliei laguntzeko bakoitzak duen erantzunkizunean dago oinarrizko abiapuntua.\nAnimaliak baliabide bezala erabiltzearen inguruko auto-hausnarketa sortzea. Animaliekin duten harremana era aske eta kontzientean erabakitzen laguntzea.\nEkintzak eta euskarriak\n1.- Publizitatea Bilbobusen.\n2.- Kale ekintza apirilaren 28an.\n3.- Informazio mahaiak kanpainari buruzko esku-orriekin eta interesa erakusten dutenei harrera.\n4.- Kanpainako web orria: www.sufren.org\n5.- Iragarkiak Facebook, Instagram, Google AdWords eta Youtube-n.\n6.- Sare sozialetan informazio argitalpenak kanpaina guztian zehar.\n7.- Taldeko bideoa sare sozialetarako.\n8.- 10 segundutako bideo kapsulak sare sozialetarako.\n9.- Esku-orriak eta pegatinak. Bilboko postontzietan banatu.\n10.- 8 orriko azalpen liburuxka informazio mahaietan banatzeko.\n11.- Saltoki eta ostalaritza lokaletarako kartelak.\nKazetaria bazara eta Animalistak–en inguruko edo kanpaña honen inguruko informazioa behar baduzu gure prentsa arduradunarekin harremanetan jar zaitezke. Berak gustu handiz artatuko zaitu eta zure zalantzak edo eskaerak betetzen saiatuko da. Zalantzarik gabe jarri gurekin harremanetan elkarrizketa, erreportaje edo #SufrituEgitenDute kanpañaren inguruko edozein gairen inguruko informazioa nahi izanez gero.\n· Prentsa harremanetarako: prentsa@sufren.org\n· Halaber prentsa dossierra PDF formatuan deskarga dezakezu.: DESKARGATU.\n· Gure prentsa komunikazioak jaso nahi badituzu idatzi helbide honetara prentsa@sufren.org.\nAnimalistak animalien askapenerako mugimenduan barruan dagoen antolakuntza bat da, zeinak kontzientziazio eta aktibismo mailan lan egiten duen animaliek gizakiaren espezie berdinekoak ez direlako sufritzen duten diskriminazio morala errotik kentzeko helburuarekin. .\nGizartea aldatzeko helburuarekin komunikazio eta aktibismo kanpañak burutzen ditugu. Aktibismoaren bitartez kontzientziazio lana beharrezkoa da espezismoa baztertu eta Animalien Eskubideak errespetatzen dituztenen kopurua ugaritu dadin. Horretarako egiten dugu lan gizakien helburuetarako erabiltzen diren animalien egoera ezagutzera emanaz, komunikatuz eta zabalduz beste pertsona batzuek ere sentsibilizatu daitezen , beren ohiturak , jarrera espezistak zalantzan jarri ditzaten eta albo batera utzi.\nArgazkiak TRAS LOS MUROS-ek partekatuak arraiak salbu


100 pertsona inguru Arrasateko goizeko mobilizazioetan | Greba orokorra M30\nTags | arrasate 100 pertsona inguru Arrasateko goizeko mobilizazioetan\nGreba egitea erabaki duten enpresa eta komertzioak itxita daude, eta lanera erabakia hartutakoak lanean, lasai. Enpresa batzuen sarreran pikete informatiboak egon dira informazioa banatzen, baina istilu barik.\nIndustrialdeetan lasaitasuna izan da nagusi orain 9:00ak arte. Isiltasun handietan herrietako kaleetan antzeman daiteke: denda, taberna eta merkataritza negozio gehienak itxita daude, baita hezkuntzako zentroak eta Udalak.\nGoizeko 9:30etan 100 bat pertsona bildu dira Seber Altuben, eta hainbat pankarta eta panfleto eskuetan zituztela, kalez-kale ibili dira: Otalora, Garibai, San Andres…\nGoizeko manifestazio informatiboaren burua. Argazkia: Mondraberri.com\nManifestazioa informatiboaren pankartaren buruan mezu bakar eta argia: “MURRIZKETARIK EZ 26an Denok GREBA” irakur zitekeen. Gaztetxekoek ere “GAZTIOK KOKOTERAINO GAZ AUTOGESTIOA ETA ASKATASUNA” eta “GAZTE BORROKAZ KAPITALISMOA SUNTSITU” zihoTen pankartaK atera dituzte.\nGAZTIOK KOKOTERAINO GAZ AUTOGESTIOA ETA ASKATASUNA. Argazkia: Mondraberri.com\nGAZTE BORROKAZ KAPITALISMOA SUNTSITU. Argazkia: Mondraberri.com\nParte hartzaileetako batek Mondraberri.com atariari adierazitakoaren arabera, euren asmoa pikete informatiboak burutzea zen greba egin ez dutenak greba inguruan informatzeko.\nArizmendiarrietak burua altxatuko balu…\nOn Jose Maria Arizmendiarrieta grebarekin bat. Argazkia: @ferrerias\nMondragon Korporazioko Euskadiko Kutxa izan da Arrasateko alde zaharrean zabalik egon den lantoki bakarra. Greba egiten diharduten lantegien artean daude esaterako, Fagor Arrasate, Fagor Elektronika, Fagor Ederlan eta Fagor Automation eta Copreci. Greba ez dute egingo berriz, beste batzuen artean, Fagor Elektratresnak, Fagor Elektragailuak eta Fagor Etxetresna elektrikoak eta Fagor Industrialek.\nArizmendiarrietak burua altxatuko balu pentsatuko zuten goizeko pikete informatiboak Mondragon Korporazioko egoitzara bidean Arizmendiarrietaren eskulturan grebaren aldeko kartela jarri diotenean.\n11:00etan Gasteizerako bidea hartu dute bertan, 12:00etan, izango den manifestazioa parte hartzeko.\n12:00etan: Donostiako eta Bergarako manifestazioetarako deialdiak egingo dituzte.\n09:30ean mobilizazioa egingo dute Seber Altuben.\n10:00etan Herriko plazan elkartuko dira bizikletan herriari buelta osoa emateko.\nMondraberri.com – Grebalariak kalera irten dira\nGoiena.net – Greba eguneko lehen mobilizazioak gurean\nGoiena.net – Lasaitasuna nagusi greba eguneko lehen orduetan Debagoienean\nGoiena.net – “Kapitalismoa suntsitu!” oihukatu dute Arrasaten


Kolore bereko tonalitateak konbinatzea | Consumer\nKolore bereko tonalitateak konbinatzea\nTonuek kontraste interesgarrietako aldaketa kromatikoak ahalbidetzen dituzte\nKoloreak, berez, ikusizko pertzepzio bat dira, ikusten ari garen objektua islatzen duen argi-kantitatearen arabera aldatzen dena. Horregatik, gela bat apaintzeko kolore bat aukeratzeko orduan, oso garrantzitsua da kontuan hartzea zein izango den argiztapen nagusia, zer erabilera eman nahi zaion eta nork erabiliko duen, dekorazioa bere gustura egokitzeko.\nTonuak edo tonalitateak hautatutako kolorean aldaketa kromatikoak egotea ahalbidetzen du, kolore argitik ilunera, adibidez. Koloreak konbinatzeko orduan, interesgarria da bi tonalitate kontrastatutan kolore bakar bat aukeratzea. Hartara, tonalitate ilunenean margotutako egonaldiaren zatia nabarmenduko dugu. Halakoetan, gela handiena kolore argiz margotzea komeni da, eta txikiena kolore ilunagoz.\nArgazkian ikus daitekeenez, sabaia apaintzen duen moldura kolore ilunez margotu da, sabaia bezala margotu beharrean, nabarmendu dadin. Pareta kolore bereko tonalitate argiagoan pintatu da, gela argitsuago bihurtuz. Oraingoan, barealdia ematen duen berde argia aukeratu da.\ndekorazio kolore tonalitate


Lau urratsetan dauzkagu dantza (ia) guztiak — dantzan.eus\nHemen zaude: Hasiera › Komunitatea › Dantzan Ikasi › Lau urratsetan dauzkagu dantza (ia) guztiak\nLau urratsetan dauzkagu dantza (ia) guztiak\nDeialdiak izan duen erantzunak frogatzen digu kezkatzen gaituen gai bat planteatzen zutela Iruretagoiena aita-semeek ikastaro honekin . Berrogeita hamar lagun elkartu ginen Donostian, Loiola auzoko Dantzagunean , eta batzuk kanpoan geratu ziren, kabitu ezinda. Dantza irakaskuntzan duen e...\nDeialdiak izan duen erantzunak frogatzen digu kezkatzen gaituen gai bat planteatzen zutela Iruretagoiena aita-semeek ikastaro honekin. Berrogeita hamar lagun elkartu ginen Donostian, Loiola auzoko Dantzagunean, eta batzuk kanpoan geratu ziren, kabitu ezinda.\nDantza irakaskuntzan duen eskarmentuan oinarrituta, sintesi lan honetara iristeko egindako ibilbidea laburtu zigun Claude Iruretagoienak, eta segidan, Jon Iruretagoienarekin batera, ariketa-urrats-aldaira sorta zabal bat lantzeko aukera izan genuen.\nOinekin mugimenduaren oinarrizko aukerak azaldu ondoren (bi oinetatik bi oinetara, bietatik batera, batetik bietara, batetik bakarrera,...) arruntenarekin hasi ginen, oinezko urrats arruntarekin, eta horrekin espazioan mugitzeko dauden aukerak ikusita, konbinazio desberdinekin sortzen diren ariketak eta horietako bakoitzarekin landu daitekeen urrats eta dantzak jorratzen joan ginen.\nClaude Iruretagoienaren proposamenak eta Jon Iruretagoienaren oinak gure burmuinak baino azkarrago korritzen dutela antzeman genuen zenbaitek, baina hala ere, urrats-ariketa desberdinekin urrats-dantza ugari lantzeko era sinple eta eraginkorrak ezagutu genituen.\nMetodologia pedagogiko honetan oinarrituta eraiki dute Maritzuli konpainiako dantza-maisuek Ixtorio Mixtorio umeentzako dantza ikuskizuna, eta horren inguruko xehetasunak eskaini zizkigun Claude Iruretagoienak. Umeek, umeen neurriko dantza eta jolasak eginez, dantzan ikasi eta aldi berean ikuskizun bat eskaintzeko duten gaitasuna frogatzen dute horren bidez.\nOrain 16 urte estreinatu zuten Ixtorio Mixtorio, eta 2012an berriz ere taula gainean jarri dute ikuskizuna. Azaroaren 10ean Eibarren, Coliseo antzokian izango da ikusgai.\nLau urrats eta kitto! Donostiako ikastaroaren argazkiak (2012-09-29).


Barra-diagrama - Wikipedia, entziklopedia askea.\nEstatistikan, barra-diagrama edo zutabe-diagrama laukizuzen formako barrak edo zutabeak dituen datu-diagrama bat da, irudikatu nahi diren zenbakizko balioen araberako luzerekin. Zutabe-diagramak zenbakizko balioak alderatu (adibidez, hiri zenbaitetako biztanlerien arteko ezberdintasunak irudikatzeko), datu-multzo batean maiztasunak azaldu (zinemara azken hilabetean zenbat aldiz joan diren galdetu ondoren, balio bakoitzeko portzentajeak) nahiz datu-multzo zenbaiten arteko ezberdintasunak aztertzeko (bi eskoletara joaten diren haurren sexu banaketa alderatzeko) erabiltzen dira. Bereziki bere sinpletasunagatik eta barren luzerak bistaz alderatzen puntu, azalera edo beste elementu grafikoak baino errazagoak direlako erabiltzen da barra-diagrama. Hori dela eta, sektore-diagrama eta beste diagrama konplexuagoak baino egokiagotzat jotzen da. Finean barra-diagrama besterik ez den histograma ere maiz erabiltzen da aldagai koantitatibo jarraituak irudikatzeko. Egun, kalkulu-orriek eta estatistika-programa gehienek barra-diagramak aukera anitzekin (barrak bertikalean nahiz horizontalean, barretan etiketak, kolorea emanez eta ardatzetan nahi den testua jarriz) burutzen dituzte. Barra-diagrama asmatu zuena William Playfair izan zen 1803, The Treatise of Numerical Opinions liburuan. Barra diagrama da egun gehien erabiltzen de grafikoa, histograma baino gehiago, barra diagrama aukera asko eskaintzen dituelako aldaketak egiteko, barrak horizontalean, bertikalean, eta kasu batzuetan ere zeharka jarri daitezke, sektore diagrama moduan, izar-diagrama osatzeko, bi aldagai edo gehiago konbinatuz; era berean, erabil daiteke behatutako maiztasunekin, edo portzentajeekin, baino datuei daogkien kontingentzia-taulatik ateratzenen diren balioak ditu erreferentzia nagusi moduan. Software ugari dago barra diagrama egiteko, Excel, SPSS, SAS eta baita Google Charts-en ere. Horretaz gainera, estatistikako institutuek hainbat argitalpenetan erabiltzen dituzte, langabeziari buruzko datuak irudikatzeko, demografiari buruzko datuak irudikatzeko, eta hezkuntzari datuak ere bai. Abantaila nagusiak erraztasuna eta argitasuna da, barrak edonork interpretatzen dituelako, argi dagoelako barra horiek histograma irudikatzen dutela, datuen beste ezaugarriak bigarren maila batean utziz, eta lehentasuna emanez argitasunari, behar denean ere bestelako ezaugarriak sartuz hala nola frekuentzia absolutuak eta erlatiboak.\nGipuzkoako ibaien luzerak erakusten dituen barra-diagrama: zutabeei esker ibaien luzerak (ardatz bertikalean) aise eta azkar alderatzen dira.\nEstatistika banaketa bateko maiztasunak azaltzeko ere erabil daiteke barra-diagrama: gazteak zinemara joaten diren aldi kopurua 2 balioaren inguruan kokatzen da. Ikusten denez, barrak horizontalean ere era daitezke.\nDatu-multzo anitz alderatzeko ere erabil daiteke barra-diagrama. Irudian, bi ikastetxeko ikasleen sexu portzentajeak alderatzen dira: eskuineko ikastetxean, bi sexuen portzentajeak parekatuago daude, baina bi kasuetan neskak dira gehiengo.\n1 Barra-diagramak elementuak alderatzeko\n2 Barra-diagrama maiztasun-banaketa bat azaltzeko\n3 Datu-multzoen arteko ezberdintasunak aztertzeko\n4 Barra diagramak eratzeko gidalerroak\n5 Barra diagramak eratzeko softwarea\n5.1 Barra-diagramak Microsoft Excelekin\n5.2 Barra-diagramak R softwarearekin\n6 Barra-diagrama historian\nBarra-diagramak elementuak alderatzekoAldatu\nElementu zenbaiten gainean jasotako datuak edo egindako neurketak alderatzeko erabil daiteke barra-diagrama. Horretarako, nahikoa da elementu bakoitzari dagokion balioaren arabera, zutabe edo barra bat luzatzea. Ohikoa da diagrama marrazterakoan aurretik elementuak ordenatzea hartzen dituzten balioen arabera, elementuek ordena jakina duten kasuetan ezik (adibidez, alfabetikoki ordenatu edo ondoz ondoko urteetako neurketak irudikatzeko). Barrak modu bertikalean nahiz horizontalean jar daitezke. Diagrama argiagoa izan dadin zutabeek kolore bera izatea gomendatzen da. Une edo epe ezberdinetarako bizpahiru balio ere irudikatu ohi batera, elkarren ondoko barrak luzatuz kolore ezberdinetan.\nIrudikatu beharreko balioak denbora serie batekoak direnean eta aldi edo epe askotakoak badira, barra-diagrama (ezkerrean) nahasi suertatu eta aldagaiaren bilakaerari erreparatzeko egokiagoa da lerro-diagrama (eskuinean).\nBarra bakoitza eremu geografiko bati dagokionean, barrak ardatz batean jarri ordez mapa batean zehar eratu daitezke.\nBarra-diagrama maiztasun-banaketa bat azaltzekoAldatu\nAldagai bati buruz jasotako datuak taula batean biltzean maiztasun-banaketa bat sortzen da, balio edo kategoria bakoitza zenbat aldiz agertu den azaltzen duena. Maiztasun-taulak barra-diagrama baten bitartez irudika daitezke, ardatz batean aldagaiak hartzen dituen balioak eta beste ardatzean maiztasunak ezarriz. Barrek maiztasunen balioa adierazten dute kasu honetan.\nBalioak edo kategoriak eta, ondorioz, barrak ere, asko badira, komeni da diagramatik informazio argiagoa ateratzeko zutabeak altuera edo maiztasun handienetik txikienara ordenatzea. Aldagai koantitatiboen kasuan, ordea, komeni da aldagaiaren balioak txikienetik handienera jartzea, interpretazioa errazteko.\nDatuak (ezkerrean) maiztasun-banaketa batean (zentroan) bildu ondoren, zutabe-diagrama (eskuinean) era daiteke. Irudian, datuak haur batzuei etxean zenbai anai-arreba (aldagai kuantitatiboa, hain zuzen) bizi diren galdetuta jaso dira. Barra-diagraman ikusten denez, etxe gehienetan (%55.5eraino) bi anai-arreba bizi dira.\nAldagai kualitatiboen maiztasun-banaketarako bi diagrama daude aukeran: barra-diagrama eta sektore-diagrama (biak irudian). Barra-diagrama hobesten da gehienetan zutabeak errazago alderatzen baitira azalerak baino. Sektore-diagraman zaila da jakitea sektore berde edo urdinak duen azalera handiena, ondoan balioak jartzen ez badira. Barra-diagraman, berriz, aise ikusten da D ikasketa mota (urdinez) A ikasketa mota baino aukeratuagoa dela, areago zutabeak txikienetik handienera ordenaturik daudela kontuan hartzen bada.\nAldagai kualitatiboak balio asko eta,onodrioz, barra-diagramak zutabe asko dituenean maiztasunen interpretazioa zaildu egiten da. Soluzio moduan, histograma eratzen da, zutabeak tarte zenbaitetan dauden maiztasunen neurrira altxatuz. Irudian ikusten denez, barra-diagraman ez bezala, histograman argi ikusten da datu gehienak 10-15 tartean kokatzen direla.\nDatu-multzoen arteko ezberdintasunak aztertzekoAldatu\nAldagai berari buruz, datu-multzo anitz jaso direnean, interesgarria izaten da horien artean dauden ezberdintasunak aztertzea. Adibidez, eskola. publiko eta pribatuetan matematika-froga batean izandako emaitzak alderatzea jakingarri suerta daiteke; era berean, urte batetik bestera hiritarren botu-preferentziak nola aldatu diren ere azter daiteke. Kasu horietan bi maiztasun-banaketa edo gehiago alderatu behar dira. Horretarako, barra-diagramak bi datu multzo (edo gehiago) batera irudikatzeko aukera eskaintzen du, balio edo kategoria bakoitzean datu-multzo bakoitzeko maiztasunak elkarren ondoko barren bitartez adieraziz.\nNeska nahiz mutilek ikasturte baten ondoren gutxiegi izandako irakasgai kopuruak ezkerreko maiztasun-banaketan jaso dira. Bi datu-multzoei dagokien barra-diagrama eratu da, biak alderatzeko moduan, batean zutabeak pilatuz eta bestean zutabeak bata bestearen ondoren jarriz. Ikusten denez, 1, 2 eta 3 irakasgaitan gutxiegi izan dutenak ugariagoak dira mutiletan nesketan baino. Ikasturtea garbi gainditu duten neskak mutilak baino ugariago dira erlatiboki.\nJokalari zenbaitek azken 10 denboraldietan zehar egin duten gol-kopuruak irudikatzen dituzten barra diagramak (izenak eta datuak alegiazkoak dira). Barra diagrama anitz batera jarri behar direnean, eskalak, ardatzak eta informazio kuantitatiboa baztertu behar da, barra-diagramen bisualtasuna atxiki eta diagrama argia izan dadin. Kasu honetan, horiz gol gehien sartu zuten denboraldia nabarmendu da. Ikusten denez, gol gehieneko denboraldia karreraren hasieran, erdialdean zein amaieran izan daiteke. Datuak kronologikoak direnez, barra-diagramaren ordez, lerro-diagrama erabil zitekeen baina barra-diagramak gol gehieneko denboraldia nabarmentzeko aukera eskaintzen du, dagokion barra beste kolore batez margotuz.\nBarra diagramak eratzeko gidalerroakAldatu\nArgitasuna eta zehaztasunaren alde, hiru dimentsiotako barra-diagramak baztertu behar dira.\nDatu-diagrama guztiak bezalaxe, barra-diagramak sinpletasuna eta argitasuna behar ditu. Horretarako, gidalerro hauek jarraitzea gomendatzen da:\nahalik eta zutabe-diagrama sinpleenak egin; hau da, barra-diagrama ahalik eta elementu grafiko gutxienekin eratu behar da, diagramak marrazteko softwarean aukeran izaten diren hiru dimentsiotako efektuak, kolore mailakatuak eta antzekoak baztertuz;\nzutabeak altuera handienetik txikinera ordenatu edo alderantziz, betiere aldez aurretik ordenarik ez badago;\n10 barra baino gehiago daudenean, barra horizontalak erabili;\naldagaiaren izena, eskalak, kategoriak eta balioak argi eta garbi adierazi behar dira, izenburuak erabiliz; kode-leihoak eta ikurrak ahalik eta gutxien erabili behar dira;\nelementu berezi eta gehigarrien esanahia (barra bat kolore berezi batez zer dela eta margotu den, esaterako) azaldu behar da;\naldagai anitz irudikatu behar direnean, ahal bada, aldagaiak unitate komun batera bihurtu edota eskalak egokitu, mota jakin bateko barrak nabarmendu gabe.\nBarra diagramak eratzeko softwareaAldatu\nInformatikaren garapenari esker, barra-diagramak ia ez dira eskuz marrazten.\nDatu-diagrama guztiak bezalaxe, barra-diagramak eratzeko softwareak hiri kategoriatan sailka daitezke: kalkulu-orriak, estatistika-softwarea, horietako zenbait grafikoak egiteko berezituak, diagramak online eratzeko tresnak eta azkenik marrazketa-softwarea. Softwarearen kalitatea barra-diagrama diseinatzeko malgutasunean eta irteera-formatoen aniztasunean (SVG, ...) oinarritzen da. Kategoria horien arabera, barra-diagramak eratzeko software arrunten zerrenda bat hau izan daiteke:\nLibreOffice Calc (askea)\nEstatistika grafikoetarako softwarea\nBarra-diagramak Microsoft ExcelekinAldatu\nMicrosoft Excel da munduan gehien erabiltzen den kalkulu-orria. Interfazearen erabilera aski sinplea da: erabiltzaileak datu multzo bat aukeratu eta horri dagokion datu-diagrama irudikatzeko aukerak eskaintzen ditu elkarrizketa-koadro zenbaitetan zehar, besteak beste zutabe-grafikoa (barra bertikalak) eta barra-grafikoa (barra horizontalak). Horien baitan programak barren itxura, etiketak eta ardatzen ezarpenetarako aukera zabala eskaintzen du, baina lehenetsitako aukerak erabiliz diagrama kaskarrak sortzen direla aipatu da zenbaiten aldetik. Bereziki, lehen aukeren artean hiru dimentsiotako barrak, kono, zilindro eta piramide itxura duten barrak eskaintzea kritikatu da, printzipioz grafikoetan erabili behar ez direnak. Gainera, lehenetsitako koloreen aukeraketa, diagrama barruko lerroak eta itzalak diagramaren kaltetan izatea ere aipatu dira eragozpen moduan. Horrela, Excelen diagrama kaskarrak egitea erraza eta txukunak egitea zaila dela aipatu da. Diagrama SVG eta maiz erabilitako beste formato batzuetara bihurtzearen zailtasuna ere eragozpenen artean dago.\nBarra-diagramak R softwarearekinAldatu\nR estatistika kalkuluak eta datu-diagramak egiteko softwarea da. Erabiltzaileak aginduak idatzi behar ditu leihoan, datuak ere bertan idatziz edo beste fitxategi batetik hartuz. R softwareak hainbat datu-diagrama zuzenean egiteko aukera esakintzen du, diagramaren parametro guztiak (etiketak, ardatzak, koloreak) erabiltzailearen esku utziz. Barra-diagramak egiteko barplot agindua eskaintzen du, hainbat parametrorekin. gplots paketea baliatuz, barra-diagrama osatuagoak egiteko aukera eskaintzen barplot2 aukeraren bitartez.\nEzkerreko kodearekin R sofwareaz eratutako barra-diagrama. Oharra: Inkscape marrazketa-programarekin zertxobait moldatu da.\n> x=c(1,1,2,2,2,3,1,1,2,2,3,4,1,1,1,1,2,2,2,3,4,2,1,1,1) #x izeneko datuak definitu\n> y=c(1,1,1,2,2,2,2,2,3,4,2,2,2,1,1,3,3,3,3,3,2,2,2,4,4,2,2,3) #y izeneko datuak definitu\n(table(y)/sum(table(y)))*100 #maiztasun erlatiboen kalkulua egin eta emaitzari izena eman\n> list(portzentajey) #maiztasun erlatiboen taulak erakutsi\n> batera=cbind(portzentajex,portzentajey) #bi maiztasun erlatiboen taula bateratu eta izena eman\n> library("RSvgDevice") #diagrama SVG formatoaz burutzeko paketeari deitu\n> devSVG("barra.svg") #SVG diagrama-fitxategia izendatu\n> barplot(batera, #bi taulen barra-diagrama egin\nbeside=TRUE, #zutabeak elkarren ondoan jarri\ncol=terrain.colors(4), #zutabeen koloreak definitu\nylim=c(0,50), #y ardatzaren mugak\nlas=1, #ardatzetako eskalak horizontalean\nylab="%", #y ardatzeko izenburua\nmain="Ikasleek lorturiko hizkuntza maila", #diagramaren izenburua\ncex.lab=1.5, #ardatzeko izenburuaren letra-tamaina\nnames.arg=c("2005","2010") #zutabe-multzoei izena jarri\n> legend("topright", c("1","2","3","4"), cex=1, fill=terrain.colors(4)) #koloreen kode-taula osatu\n> dev.off() #atera\nBarra-diagrama izan zen lehenengo irudikatutako datu-diagrametako bat, grafiko estatistikoen aitzindaritzat jotzen den William Playfairen eskutik. Irudian, berak egindako barra diagrama, 1786 urtean, Eskoziako inportazioen jatorria eta esportazioen helmuga erakusten dituena.\nWilliam Playfairen beste diagrama bat. Gari, ogi eta lan indarraren prezioen bilakaera irudikatzen ditu. 1822 urtea.\nXIX. mendeko bigarren erdialdean izan zen datu-diagramen lehenengo urrezko aroa. Garai hartatik, famatuak dira Charles Joseph Minarden grafikoak. Irudian, berak egindako barra-diagrama bat, mapa batean txertaturik, Parisko barrutietako biztanleriak irudikatzen dituena.\n↑ (Ingelesez) Su', Yu-Sung. (2008). «It’s easy to produce chartjunk using Microsoft®Excel 2007 but hard to make good graphs» Computational Statistics & Data Analysis (10): 4594-4601.\nMultimedia: Bar charts\nAzken aldaketa 1 iraila 2020(e)an, 12:34(e)tan\nOrriaren azken aldaketa: 1 iraila 2020, 12:34.


Nire energia, nire ezagutzak, esperientzia eta trebetasunak pertsonei laguntzen diet enpresak eta erakundeak paradigma berri baterantz eraldatzen, pertsonengan zentratuta, zintzotasuna, berdintasuna, askatasuna eta konfiantza balore nagusitzat hartuta, denboran eusteko moduan.\nEgunero ikusten dut pertsona guztiek balio handia dutela mundu hobe baten bilakaeran, eta eroso sentitzen naiz bilakaera hori gidatzen.\nJakin-minak egunero ikasten jarraitzera eta hainbat proiekturi ekitera bultzatu nau.\nLekueko CEO gisa, 2012ko Diseinu eta Berrikuntza Sari Nazionala jaso zuen.\n1967an jaioa, Bartzelonako hiri batean Ingeniaritza Kimikoa ikasi nuen eta geroago MBA bat. Pertsonekin konektatzeko beharrak erraztu egin dit hizkuntza desberdinak hitz egitea eta munduan zehar bidaiatzea, enpresa-proiektuak eta proiektu pertsonalak gidatuz. Urteak dira pertsonak, erabiltzaileak eta erakundeak osatzen dituzten pertsonak ulertzera bideratu nintzela, eta pertsonen bizitzak hobetzea lortu nuen, emaitza bikainak lortuz.\nAlemaniako Kimikako Alemaniako multinazional baten alde lan egin nuen, eta, ondoren, nire enpresa sortu nuen. Urte batzuk geroago, enpresa hori saldu nuen, eta Kataluniako konpainia baten merkataritza-arloa eta nazioartekotzea gidatu nituen. 2004an Lekue erosi nuen, enpresa-eraldaketa handia egin genuen finantza-bazkide batzuekin, eta bertan bizi izan nuen nire eraldaketa pertsonal handienetako bat.\nEta, ondoren, industria-sektoreko familia-enpresa baten eraldaketa gidatu dut, zoriontasunez eta arrakastaz. Harro\nnago Espigoladors Fundazioko patroia naizelako, jendeari eta fruta eta barazkiei bigarren aukerak ematen baitizkie, elikagaien gaiztakeria murriztuz. Diseinu- eta enpresa-munduko erakundeetako batzorde edo batzorde exekutibo batzuetako kidea naiz, bai eta enpresa-aholkularia ere duela 10 urtetik.\n10 urte nituenetik egiten dudan pasio bat txirrindularitza da, aisia eta turismo moduan, eta urte batzuetan lehiaketa moduan. Txirrindularitzarekin dudan loturak Kataluniako txirrindularitza federazioko presidenteordea izaten jarraitzen du, 2013an diseinu eta berrikuntza sari nazionala jaso nuen Lékuen egindako lanagatik.\nEzkonduta nago, eta 3 seme-alaba dituen familia osatzen dugu. Hazi egiten dira, eta mundu hobea sortzen laguntzen ikasten dute.\nErabat sinesten dut pertsonak lehenik pertsonen askatasunean eta berdintasunean jartzen ditudala.


Walter Benjamin, Paul Klee, auzoko txakurra eta laurok • ZUZEU\nPoz handia hartu nuen, itzultzaile talde batek Walter Benjaminen zenbait lan euskaratzeko lana hartu zuenean, musutruk, gainera. Beti ihesi ibilitako autore bat izan da niretzat Benjamin, baina haren liburuek noizbait nire eskuetara erori behar zutela ere beti jakin izan dut, hainbeste aldiz agertua baita beste autore askoren aipamenetan.\nGainera banekien pentsamentu garaikidearen aztertzaile finenetakoa ageri dela oraindik ere bere idatzietan eta, batez ere, artea eta artegintzaren inguruko pentsamendu interesgarri ugari egindakoa ere badela. Halakoen zalea naiz nerabezarotik, gainera. Gure artekoa argi zegoen, beraz.\nHala bada, Olentzero partikularrak ekarri dizkit euskaratutako bi liburuok eta irakurtzeari ere ekin diot opor egun hauetan. Zinez gauza ederrak aurkitu ditut bertako lerroetan, literaturaz, historiaz, denboraren iragaiteaz eta, esan bezala, artearen inguruko hainbat eta hainbat aipamenez.\nHala ere, aitortzen dut, gogortxoa egin zaidala hainbat testuren irakurketa, bai kontzeptuen sakoneragatik eta baita terminologia zail eta idazkera beragatik ere. Zenbaitetan krisian ere jarri nau irakurketak, mendi gailurrera iritsi ezindako mendizalea bainintzan, ezindu bat, alegia.\nHara, nik Paul Kleeren lana aspalditik ezagutzen eta maite dut. Haren erakusketa zenbait ikusitakoa naiz hemen eta han, eta munduko museo handienetan urrutitik antzematen ditut haren lanak hormetan zintzilikaturik. Garai batean neronek egiten nituen artelan usteko haietako bat, Paul Kleeren meloia deitzen da haren omenez… Esan nahi dudana da, Klee ez zaidala arrotz, ez eta ere haren Angelus Novus izeneko margoa ere.\nNik koadro horretan zer ikusten dudan kondatzea ez da oso interesagarria, ez baitoa haur aurpegia duen aingerutxo baten ikuskizunaz baino askoz harago. Niretzat ez da hau Kleeren lanik maiteenetakoa, baina harritu nauena, Walter Benjaminek koadro honetan ikusten duen guztia da. Horregatik erabili dut lehenago ezindua hitza neure burua definitzeko orduan, ailegatu ezina aitortzeko unean. Eta jakin nahi dut neu ote naizen bakarra ala zeuri ere antzeko zerbait gertatzen zaizun, zeu ere ezindua ote zaren Benjaminen alboan.\nFilosofoak haluzinatzekoa den zerbait edan edo erre ote zuen ere pentsatzen jarri naiz, Mikel Babianok itzulitako haren lerroak irakurri ditudanean. Nola liteke koadro bakar batean Benjaminek hainbeste gauza ikusi edo asmatzea, neu itsu nagoen bitartean?\n(Oharra: jakingo duzu, baina irakurketa errazte aldera, aurri= ruina, ruine)\nWalter Benjamin idazlea\n“Bada Kleeren koadro bat, Angelus Novus izenekoa. Bertan aingeru bat ageri da, aurrez aurre ikusten duen zerbaitetik urruntzear dagoela dirudiena. Adi-adi ditu begiak, irekita ahoa, zabalik hegoak. Itxura hori izan behar du historiaren aingeruak. Iraganaren alderdiari eskaintzen dio aurpegia. Guk gertakari katea ikusten dugun lekuan, katastrofe bakarra besterik ez dago harentzat, etengabeko aurriak aurrien gainean pilatu eta bere oinetara botatzen dituena. Aingeruak geratu egin nahi luke; hildakoak esnatu eta suntsitutakoa konpondu. Baina paradisuan piztu den ekaitza bere hegoekin ere nahaspilatu da. Hain da ekaitza bortitza, ezen aingeruak ezin baititu hegoak itxi. Ekaitz horrek bizkarretara duen etorkizunerantz bultzatzen du ezinbestean, haren aurrean aurriz osaturiko mendiak zeruraino hazten jarraitzen duen bitartean. Garapen izendatu ohi duguna da ekaitz hori“.\nNola liteke ezer ez dagoen tokian beste batek hainbeste ikustea?\nEsaten dute bai, inuitek hamaika zuri-klase ikusten dutela guk bakarra dakusagun lekuan. Halakoren bat izango da: Benjamin da istorio honetako inuita eta ni turista akzidentala baizik ez.\nAztoraturik eman ditut egunak eta, agian horregatixe, amets egin dut bart. Edo amesgaizto, ez dakit zer esan, Paul Klee agertu baitzait koloretako laino karratuen artean.\nBadakit luze jardun garela, baina ezin dut xuxen esan zertaz. Cezanneren obsesioez mintzatu gara eta, baita ere, Kandisnkyrekin Hendaian egon zenekoaz eta zurrunbiloan joan zaizkigun beste hamaika konturi buruz ere bai…\nKafe bat egin eta eskaini diot. Estimatu du, urrutitik zetorrela esanda, eta bere omenez egin nuen koadroa erakutsi diot segidan, poztuko zelakoan. Irri oker bat egin du eta ez dudala deus ulertu esan dit, arteak badituela bere menpekotzak eta horiek gabe jai dagoela. Ez naizela horretarakoa. Ez dut asmatu zer erantzun. Mutu geratu naiz, segur bainintzen koadro hura berarentzako modukoa zela, baina ez, antza.\nHalako batean galdetu diot ea irakurri ote duen Walter Benjaminek bere koadroari buruz idatzi zuena eta ea horiek guztiak zituen berak buruan Angelus Novus margotzerakoan.\nBegira-begira geratu zait erantzun sakon bat emateko prest balego bezala, baina nola diren gauzak, kamarada, auzokoaren oilagor txakurrak egin du zaunka istant horretan eta nolaz eta klarion bat erditik apurtzen den, halaxe apurtu da nire ametsa, krak.\nWalter Benjamin, Paul Klee eta hirurok\nZer duzu buruan “Walter Benjamin, Paul Klee, auzoko txakurra eta laurok”-ri buruz\nPello Eizagirre 2016-01-03 20:53\nWikipediako Walter Benjamini buruzko orrian badaude Aingeru Novoz azalpen argigarriak.\nPaul kleeren akuarela Benjaninek erosi zuen. Zenbat gogoeta, barru-hizketaldi, aburu, bere gogotik zeharkatu ziren, margolanaren aurrean!.Historiaren kontzeptuaz (1940) idatzian agertzen dena ez da bakarra, dirudienez.\n“Testu horretan historiaren filosofia garatzen du Benjaminek. Bertan ageri da Angelus Novus edo historiaren aingeru famatua. Angelus Novus Paul Kleeren akuarela bat da, Benjaminek erosi zuena eta bere obran hainbatetan aipatu zuena.”


BIDEBARRIETA KULTURGUNEAK JULIO LLAMAZARESEN ‘DISTINTAS FORMAS DE MIRAR EL AGUA’ AZKEN LANAREN AURKEZPENA JASOKO DU ASTEARTEAN – Bilbao Kultura\nHome » Berriak » Bilbao Kultura @eu » BIDEBARRIETA KULTURGUNEAK JULIO LLAMAZARESEN ‘DISTINTAS FORMAS DE MIRAR EL AGUA’ AZKEN LANAREN AURKEZPENA JASOKO DU ASTEARTEAN\nAurkezpena Bernardo Atxaga idazleak egingo du eta arratsaldeko 19:30etan hasiko da Bidebarrietako Liburutegiko ekitaldi aretoan. Sarrera librea izango da leku guztiak bete arte.\nBilboko Udaleko Kultura eta Hezkuntza Sailaren esku dagoen Bidebarrieta Kulturgunea espazioak, ‘Distintas formas de mirar el agua’ liburuaren, Julio Llamazaresen azken lanaren, aurkezpen ekitaldia jasoko du datorren asteartean, MARTXOAREN 3an. Bertan, urtegi baten ur-azpian desagertu zen Leongo herri txiki batean jaio izanak bere bizitzan izan duen eragina aztertzen du egileak. Topaketa Bidebarrietako Liburutegiko ekitaldi aretoan izango da, arratsaldeko 19:30etan –sarrera librea–, eta Bernardo Atxaga idazleak ere hartuko du parte.\n‘Distintas formas de mirar el agua’ (Alfaguara, 2014) lanak, urtegi baten eraikuntza dela eta bere herria utzi behar duen familia baten haustura emozionala kontatzen du, arnas eutsiaren bitartez. Ezinbesteko erbesteak eragiten dion minetik urruntzeko protagonistak hesi gaindiezina ezartzen dio bere buruari, bere herrira itzultzeko eta herria azpian hartzen duen uretan atseden hartzeko erabaki sendoan landutako isiltasun intimoen negarra. Eleberriak, gizakiaren eta tradizioen aurreko errespetuaz hitz egiten du batez ere. Llamazaresek paisaia erabiltzen du fondo gisa, pertsonen sentimenduak eta harremanak lantzeko; bizitzaren eta heriotzaren arteko distantzia, eta biak onartu beharra, agindu fisikoaren eta jarrera pertsonalaren ondorioz.\nJulio Llamazaresen (Vegamián, Leon 1955) lanak, ia literaturako erregistro guztiak hartzen ditu, poesiatik ‘La lentitud de los bueyes’ (1979) eta ‘Memoria de la nieve’ (1982) bidaiatzeko literaturara ‘El río del olvido’ (1990, Alfaguara, 2006), ‘Trás-os-Montes’ (Alfaguara, 1998), ‘Cuaderno del Duero’ (1999) eta ‘Las rosas de piedra’ (Alfaguara, 2008) katedralen bitartez Espainian zehar egindako aurrekaririk gabeko ibilbide baten lehenengo liburukia, eleberrietatik igaroz, ‘Luna de lobos’ (1985), ‘La lluvia amarilla’ (1988), ‘Escenas de cine mudo’ (1994, Alfaguara, 2006) eta ‘El cielo de Madrid’ (Alfaguara, 2005). Kronika, ‘El entierro de Genarín’ (1981), kontakizun laburra, ‘En mitad de ninguna parte’ (1995, Alfaguara 2014) eta ‘Tanta pasión para nada’ (2011) eta zineko gidoia ere landu ditu.\nLehen mailako narratzaile bikain baten obsesioak erakusten dituzten kazetaritzako artikuluak, ‘En Babia’ (1991), ‘Nadie escucha’ (Alfaguara, 1995) eta ‘Entre perro y lobo’ (Alfaguara, 2008) liburuetan jaso dira. Bere azken liburua, ‘Las lágrimas de San Lorenzo’ (Alfaguara, 2013) eleberria da.\nBIDEBARRIETA KULTURGUNEA Bidebarrietako Liburutegian dagoen gunea da, eta bere helburu nagusia liburua eta literatura sustatzea da.\n← “BERTATIK BERTARA” ASTEAREN BARRUAN TOPAKETA BAT PROPOSATU DA PROZESU POLITIKOEN ETA SOZIALEN BARRUAN KULTURAK DUEN ZEREGINAZ HAUSNARTZEKO\nIBAIONDOKO BARRUTIAK, ZINEAREN, MUSIKAREN, ARTEAREN ETA BESTE JARDUERA BATZUEN BITARTEZ IKUS-ENTZULEAK BESTE GIZARTE ERREALITATE BATZUETARA HURBILDU NAHI DITUEN “GIZAZINEA” EKIMENAREN EDIZIO BERRIA JASOKO DU DATORREN ASTEAZKENETIK AURRERA →


Autobusa jarri da Oñatitik Gipuzkoako Bertsolari Txapelketako finalera joan etorria egiteko — Oñatiko udala\nAutobusa jarri da Oñatitik Gipuzkoako Bertsolari Txapelketako finalera joan etorria egiteko\nTxartelak, Txokolateixan salgai daude\nAbenduaren 19an Donostiako Ilunben jokatuko da Gipuzkoako Bertsolari Txapelketako finala. Oñatiko Bertso Eskolak autobusa antolatu du Donostiatik joan etorria egiteko. Finala, 17.00tan hasiko dela kontutan hartuta, autobusa 14:30etan Postetxe aurrealdetik irtengo da eta finala amaitzeaz bat itzuliko da Oñatira. Adingabeek bere kabuz edo nagusiren baten ardurapean joan beharko dute, Oñatiko Bertso Eskola ez baita autobusetik kanpo\ngertatzen denaren erantzule egingo. Guztira, 110 autobus txartel jarriko dira salgai, 10 eurotan. Autobuserako txartelak, finalerako sarreren antzera, Txokolateixan salduko dira.\nGipuzkoako Bertsolari Txapelketako gainerako saioetarako bezala, finalerako sarrerak internetez erosi daitezke: www.bertsosarrerak.eus webgunean. Baina Oñatin Txokolateixan ere salgai daude pasa den asteazkenaz geroztik. Gogoratu, herrira ekarri diren sarrerak, sarrera orokorrak direla eta 20 eurotan saltzen dira. Herritako salmenta, azaroaren 20ra arte luzatuko da. Prezioz merkeagoak diren gaztetxoen eta Bertsozale elkarteko bazkideen txartelak, internet bidez soilik eskuratu daitezke.\nAutobusaren kasuan, salneurria bakarra da eta guztientzat berdina, 10 €. Eta sarrerak internetez erosi arren, Oñatitik propio antolatu den autobus zerbitzurako txartelak Txokolateixan eskuratu beharko dira. Bertan, salgai, abenduaren 11ra arte, edo agortu arte, izango dira.\nBertso eskolak autobusa antolatu du finalerako


2017 maiatza | Jardun Euskara Elkartea | Orria 2\nMoñux#19 “euskal kulturgintzaz”\n2017/05/21 berriak, kataian\nBufa! Ez didazu galdera erreza bota Olibo… Hasi aurretik argitu behar dut ni ez naizela euskal kulturgintzak merezi duen kontsumitzaile sutsua. Eta zuk diozun bezala, aukera zabala egon badago, baina sarritan erantzuna ez da tamaina berekoa izaten.\nNire ustez badira bi aldagai kontsumoan oro har eragin handia dutenak: ohiturak eta emozioak. Ohiturek badute automatismotik zerbait, baita errepikapen eta inkontzientziatik ere. Gutako bakoitzak edozein alorretan dela ere mantentzen dituen ohiturez hausnartzen hasita, bere lur zatitxoa dardarka hasten zaiola sumatu dezake. Izan produktuekiko kontsumo ohiturak, harremanak eraikitzeko moduak, norbere gorputza zaintzekoak… bat baino gehiagok deskubritu dezake baduela urteetan zehar errepikatu duen ohitura hausnartu gaberen bat edo beste. Eta euskaraz sortutako arte lan zein ikuskizunen kontsumoan ere berdin gertatzen da sarritan, hausnarketa eta kontzientziazioak ahalbidetzen duela mundu pusketa horri begiratu eta hau lehenesteko ohitura bat sortzea; ohitura kontziente bat alegia.\nErditze honen jatorri, bidelagun eta ondorio izango dira emozioak. Sentitzen ez denak ez baitu arrastorik uzten. Eta hizkuntza joerak gorputzetik abiatutako hautuak ere badira. Esaterako haurrek, euskararekin dituzten maitasun egunik ahaztezinenak euskaraz libreki jolasten dutenekoak dira, etorkizunean euskara beraien bihotzean eta ahoan egotea eragingo dutenak, plazerra eta hizkuntza elkar lotzen dituzten istant guztiak.\nZeren kontzientziaz gain, bihotzak ere badu bere pisua. Hark bideratuko gaitu euskaraz sortutako lanak arakatzera; gure ahozkotasunetik sortutako imajinarioak bilatuz, gure errealitateari buruzko hausnarketa estetikoak edo egunerokoan darabilzkigun hitz musikatuak.\nOrria amaitu aurretik galderari estuago heltzen saiatuko naiz. Nik uste dut euskaraz sortutakoa kontsumitzearen hautuak aurretiko hausnarketa bat islatzen duela, inguruarekiko irizpide kritiko bat barne hartuz eta beraz, kontsumitzera goazen lanaren kalitatea ere baloratuz. Hautatzeak mass mediei erresistitzea suposatzen baitu sarritan, eskura duzuna baino ezkutatuta dagoena bilatzera jotzea, behin pentsatu baino bi aldiz pentsatzea (Euskal herriko txoko batzuetan beste batzuetan baino gehiago). Egun ez da kalitaterik falta euskal ekoizpenetan eta euskararen bueltako akelarre txiki ugari sortzeko parada eskaintzen digute.\nBeraz, arrazoia eta emozioak, biak behar ditugu euskaraz sortzen jarraituko duten haiez gozatzen jarraitu nahi badugu. Eta Olibok aipatutako homogeneizazioaren garaiotan, hautatzen ikastea izango da gure satisfazioa.\nEta tarte batez haurrei buruz aritu garenez, irakasle, ama eta haur eta guraso asanbladako kide izanik, zuk zer iritzi duzu Irene? Zerk eragiten du haurrek egunerokotasunean hizkuntza joera bat edo beste izatea?\nInterneten ere, lehen hitza euskaraz ekimena kaleratu dute PuntuEUS Fundazioak, CodeSyntaxek, Ikastolen Elkarteak eta Kontseiluak. Kanpaina honen helburuak Interneten lehen hitza euskaraz egitearen garrantziaz jendartea ohartaraztea eta euskararen erabilera eremu honetan handitzea dira.\nIzan ere, nabigazio-hizkuntza konfiguratzea eta euskara lehenestea oso garrantzitsua da nabigatzailearen hizkuntzak esaten bait dio munduari zure lehen hizkuntza zein den. Beraz, euskalduna baldin bazara, Interneten ere lehen hitza euskaraz jartzea komeni da.\nAzken datuen arabera, Euskal Herriko internauten %3-5 inguruk soilik dauka nabigatzailea euskaraz konfiguratuta. Euskaldunen artean ere, %10 inguruan dago nabigatzailea euskaraz daukatenen kopurua.\nEgoerak okerrera egin du, gainera, azken urteotan, mugikorren zabalkundearekin batera. Izan ere, mugikorretako nabigazio-hizkuntza konfiguratzea zailagoa da, oro har, ordenagailuetakoa baino. Eta mugikor askotan ezinezkoa ere bada euskaraz konfiguratzea.\nZergatik da garrantzitsua Interneten lehen hitza euskaraz ematea?\nOrdenagailuko nabigatzailea konfiguratzeko:\nHau egin ahal izateko bitarteko ezberdinak sortu dira. Batzuetan ez dago hauen beharrik eta zuzenean zure nabigatzailearen ezarpenetara joan beharko duzu eta hantxe aukeratu “euskara”, lehenetsitako nabigazio-hizkuntzen artean. Honela ezin baduzu eta askoz errazagoa: instalatu “Lehen hitza euskaraz” plugina (oraingoz Firefox eta Chrome; laster Opera eta Edge) eta segituan jarriko duzu dena euskaraz.\nMugikor batzuk “ezarpenak” aukeraren bitartez euskaraz konfiguratzeko aukera ematen dute. Baina honela egin ezin den kasuetan “Lehen hitza” izeneko aplikazio bat sortu dute eta horren bitartez euskaraz jartzeko aukera ematen du pare bat minututan.\nZure webgunea konfiguratzeko:\nHasierako lehenetsitako hizkuntza beti euskara izatea, internauten hizkuntza-aukerak cookie bitartez bideratzea, nabigatzailearen hizkuntzaren arabera euskarazko edukia ematea, eta abar.\nOso erraza da; doan eta minutu batean egin daiteke!\nBeraz, animatu eta jarri zuk ere Interneten zure lehen hitza euskaraz!\nInformazio gehiago: https://www.lehenhitza.eus/\nHennazko tatuajeak Oxirondoko ludotekan\nAtzo arratsaldean, astelehena, ludotekako bi haurren ama etorri zen ludotekara hennazko tatuajeak egitera. Lehenengo haurrekin hasi zen, baina azkenerako hezitzaileak eta guraso bat edo beste ere animatu ziren egitera.\nTatuajeez gain azkazalak ere margotu zizkion nahi izan zuenari. Arratsalde osoa igaro zuen gurekin ama honek eta berarekin laguntzera etorri zen lagunak. Oso egun polita izan zen.\nArtistari eskerrak ematea besterik ez zaigu geratzen.\nشُكراً جَزيّلاً ! / Eskerrik asko!\nAri gara marrazkiak jasotzen, animatu, azken egunak!\n2017/05/13 berriak, lehiaketak\nUrtero bezala, jaietako zapirako marrazkia eta lema aukeratzeko lehiaketa antolatu dugu.\nDagoeneko ari gara marrazkiak jasotzen eta marrazkiak aurkezteko epea irekita dago astelehenera arte. Marrazkiak bidaltzeko azken eguna maiatzak 15a izango da . Beraz, animatu, oraindik garaiz zaude!\nHemen lehiaketan parte hartzeko kontutan izan beharreko oinarriak:\n– Lanean ez da egilearen daturik jarriko. Egilearen datuak (izen abizenak, adina, telefonoa\neta helbidea) kartazal itxi batean sartuko dira eta kartazal hau eta marrazkia, beste kartazal\nhandiago batean sartuko dira. E-mailez bidaliz gero, bi fitxategitan bereiztu: alde batetik\nmarrazkia eta bestetik egilearen datuak\n– Lanak aurkezteko azken eguna: maiatzak 15 (astelehena)\n– Lanak JARDUNeko bulegoan aurkeztu (Errotalde jauregia z/g – kultur etxea) edo\njardun@topagunea.com helbidera bidali beharko dira.\n– Saria: 100€\n– Saria eman gabe gera daiteke, epaimahaikoek horrela erabakitzen badute\nEtxeko plastilina egin dute Bergarako ludotekan\nMartitzenean etxeko plastilina egin zuten azokako ludotekariek. Irina, gatza, ura eta tenperak bakarrik erabiliz, zortzi kolore desberdinetako plastilinak egitea lortu zuten. Atzo arratsaldean berauekin jolasten egon ziren.\nEguaztenean, bestalde, bidegorrian dauden sendabelarrak ezagutzera joan ziren. Belar gutxi batzuk jaso eta ludotekara ekarri zituzten bertan hobeto aztertu ahal izateko.\nSormena lantzen Osintxuko ludotekan\nOsintxuko ludotekako gaztetxoek sekulako imaginazioa daukate. Atzo sormena lantzen ibili ziren eta kortxo batzuekin jolas ezberdinak eraiki zituzten.\nSekulako artistak dira!\n‘Dantzara!’ ikuskizuna izan genuen egubakoitzean Bergarako ludotekan\nEgubakoitzean, Osintxuko ludotekako lagunak azokara etorri zirela aprobetxatuz, ‘Dantzara!’ ikuskizuna egin zuten Oxirondon. Hezitzaileek aldez aurretik ludotekariekin adostutako kantu zerrenda bat eskaini zioten aukeratzeko talde bakoitzari. Entseguak egin eta gero, ikuskizuna hasi zen. Hiru izan ziren epaileak, Osintxuko eta Bergarako ludotekako hezitzaileak. Giro paregabea sortu zen eta ikuskizunak oso politak izan ziren.\nEkintzarekin bukatutakoan, erabilitako dena jaso zuten guztien artean eta jolasten ibili ziren ludoteka barruan, kanpoan euria baitzen. Mahai jolasekin jolastu zuten, talde jolasak egin zituzten, margotzen ibili ziren… Oso gustura egon ziren bai haurrak eta baita hezitzaileak ere. Zazpi eta erdiak aldera osintxuarrak joan egin ziren. Hala ere, ekainean berriro elkartzea aurreikusia daukagu, oraingo honetan Osintxun.


Astelehena, 07 Uztaila 2014 10:49\nEuskadin inbertitzen duten eta Merkataritza Jarduerak egiten dituzten ETEek uztailaren 8tik irailaren 5era arteko epea dute eskaerak aurkezteko\nMerkataritza Saltokiak Modernizatzeko laguntzei buruzko MEC programaren helburua lehiakortasuna hobetzea eta kudeaketa eta azpiegiturak eguneratzea da\nMerkataritza Saltokiak Modernizatzeko laguntza programak, MEC, Euskadiko merkataritza-sektorea hobetu nahi du berrikuntzaren bitartez, lehiakorragoa egiteaz gainera; horretarako, 3.476.200 €ko aurrekontua ezarri dute. Eusko Jaurlaritzak % 16,5 igo ditu aurten laguntza horiek, hauen alde egiteko: teknologikoki aurreratuak diren aktiboak sartzea, sektorearen profesionalizazioa, trebakuntza espezializatua eta instalazioaren modernizazioa, inbertsioen finantzazioa erabilita.\nLaguntzak itzuli beharrik gabeko % 20ko diru-laguntzak izango dira gehienez, higiezineko inbertsioak, obra zibilak, ekipamenduak, errotuluak, informatika-ekipamenduak, aplikazioak edo osagarriak diren arabera.\nLaguntzen zenbatekoak handiagoak izan ahalko dira enpresak baldintza hauetako bat betetzen badu: kalitate-ziurtagiria izana frogatzea, elkarte bateko kide izatea, kudeaketarako softwarean inbertsioak egitea, langileen gaitasun pertsonala edo profesionaltasun-ziurtagiria frogatzea, bai eta emakume eta gizonen arteko aukera berdintasunerako erakunde laguntzaileen aitorpena izatea\nHauei zuzentzen zaizkie laguntzak: Enpresa Txiki eta Ertainak (ETE), oinarrizko jarduera merkataritza izatea, negozioaren bolumena kontuan hartuta, eta EAEn inbertitzea. Inbertsioek 900 € baino gehiagokoak izan behar dute informatika-ekipamenduetan, edo 3.000 euro baino gehiagokoak gainontzekoetan.\nInteresdunek uztailaren 8tik irailaren 5era arteko epea dute eskariak aurkezteko, Ekonomiaren Garapen eta Lehiakortasun Sailaren lurralde-ordezkaritzetan, Eusko Jaurlaritzaren Herritarrentzako Arreta Zerbitzuaren (Zuzenean) bulegoetan edo Herri Administrazioen Araubide Juridikoaren eta Administrazio Prozedura Erkidearen 30/1992 Legeko, azaroaren 26ko, 38.4 artikuluan zehaztutako edozein tokitan.\nMerkataritzaren modernizaziorako laguntzen MEC programak 1.283 eskaera onartu zituen joan den urtean; enpresek, guztira, 2.888.750,49 €ko laguntzak jaso zituzten eta 27 milioi euroko inbertsio induzitua lortu zuten.\nLurraldeka, Arabako 131 enpresak diru-laguntza jaso zuten, 268.197,03 € guztira; Gipuzkoan, 535 saltokik jaso zituzten laguntzak, 1.118.436,37 € guztira; eta Bizkaian, 617 eskaera izan ziren onuradunak, 1.497.126 € guztira.


Buru gaixotasuna duten pertsonen eta senideen kolektiboa Buru Osasunaren Nazioarteko Eguna ospatzeko bilduko da Donostian | AGIFES\nBuru gaixotasuna duten pertsonen eta senideen kolektiboa Buru Osasunaren Nazioarteko Eguna ospatzeko bilduko da Donostian\nAgifes, buru gaixotasuna duten pertsonen eta senideen Gipuzkoako elkartea, bihar, urriaren 10ean, ospatuko den Buru Osasunaren Nazioarteko Egunaren harira antolatutako ekitaldietara batuko da aurten ere. Oraingoan, Gipuzkoako hainbat buru osasun erakunde eta zentro Donostiako Boulevardean elkartuko dira 11:30etik 13:00era Agifesek antolatutako topaketan. Egitasmo honek kolektiboaren beharrak ezagutzera ematea eta, batez ere, laneratzea aldarrikatzea du helburu, Estatu mailako konfederazioak proposatutako leloarekin bat eginik: ‘Mozorrorik gabe lan egin. Oztoporik gabe lan eman’. Izan ere, buru gaixotasuna duten pertsonek oso egoera laboral zaila dute. Kolektiboaren laneratze zifrak bigarren baxuenak dira desgaitasunen artean: %15,9k soilik du lana eta %5k bakarrik du lan egonkorra.\nMikel Erentxun abeslaria izango da hitzorduaren aurpegi ezaguna eta kolektiboaren aldarrikapenak publikoki ezagutzera emango ditu. Era berean, buru osasun arazoa duen pertsona batek irakurriko du Estatu mailako konfederazioko Lehen Pertsonan Buru Osasunaren Aldeko Taldeak idatzitako manifestua. Boulevardera gerturatzen diren bisitariak festa giroan murgilduko dira, musika eta Why not Fundazioak antolaturiko antzerki tailerra egongo baitira, baita Agifesek burututako ekimenei eta zerbitzuei buruzko informazioa ospakizunerako ezarritako postuan ere. Buru Osasunaren Nazioarteko Egunaren harira antolaturiko ekintzen artean ere sartuko da urriaren 18an Hondarribian emango den depresioari buruzko hitzaldia.\nUrriaren 10a da Osasun Mentalaren Nazioarteko Federazioak urtero aukeratzen duen eguna kolektiboaren beharretara arreta bideratzeko. Aurten, Estatuko konfederazioak aukeratutako leloa munduko federazioak aukeratutako gaiarekin bat dator: ‘Buru osasuna lantokian’. Honela, buru gaixotasuna duten pertsonek lana egiteko duten eskubidea aldarrikatu nahi da, baita lantokian buru osasunari ematen zaion arreta zaindu eta buru gaixotasunari buruz askatasunez hitz egitea sustatu ere.\nIzan ere, buru osasunak ekonomian duen inpaktua izugarri handia da. Europan, buru osasun arazoek 240 bilioi euroko gastua eragiten dute urtero, eta horietako 136 bilioi produktibitate murriztuak eta absentismoak sortutako gastua dira. Bestalde, enpleguak langileen ongizatearengan duen eragin negatiboa ere oso deigarria da. Espainian, buru osasun arazoen %11 eta %27 bitartean lanarekin lotuta daudela esan liteke.\nGainera, senideen eta buru gaixotasuna duten pertsonen elkarteek laneratze datu baxuak eta ezegonkortasun laborala salatu nahi dituzte. Estatuko konfederazioaren zifren arabera, buru osasun arazoa duen jendeak desgaitasuna duten eta lana egiteko adinean dauden pertsonen artean bigarren talde handiena osatu arren, euren laneratzea bigarren baxuena da desgaitasunen artean. Gainera, desgaitasuna ez duten pertsonekin alderatuz, %15 eta %20 gutxiago jasotzen dute egindako lanarengatik, euren independentzia eta ongizatea oztopatzen duen errealitatea.


Bertan 23 - Gure Itsasontziak Kapitulo 10: XV. Mendea\nBertan > Gure Itsasontziak > XV. Mendea\nKorasta-lemari esker karga-ahalmena handitzean, propultsiorako indarra ere areagotu beharra sortuko da. Ordura arte ontziak zeukan bela bakarraren altuera eta azalera handitzerik komeni ez denez, hain zuzen ontziaren egonkortasunari arazorik ez sortzeko, masta bakarrari trinketa erantsiko diote branka aldean, eta mesana txopan; aparailu berri honek nabarmen hobetuko du ontziaren gober-nagarritasuna, eta lemak jasaten duen presioa arinduko gainera, belak behar bezala doituz gero. XV. mendearen bigarren erdialdean hasiko dira kroskoa topeka, hau da, oholen ertzak elkarren kontra-kontra jarrita, forratzeko sistema erabiltzen; honek erabateko aldaketa ekarriko du, ontziak diseinatzeko eta ekidatzeko moduari dagokionez. Hasiera batean, bakarrik kroskoaren urpeko zatian erabiliko zuten, baina pixkanaka-pixkanaka forrua egiteko metodo honek erabat ordezkatuko zuen oholak teilakatuta eraikitzeko sistema. Fase honetan baztertu egingo dute txopa biribila, eta txopa laua hartuko dute ordezko, eraikititzen askoz errazagoa bera.\nZumaiako San Pedro elizan dagoen zinoparia. Joan Martinez de Mendaroren ontziek Gibraltarreko Itsasartean 1475ean armada portugesaren eta genoarraren kontra lortutako garaipena irudikatzen du. © José Lopez\nCubellseko elizako Santa Ursularen erretaulan, Joan Reixachek pintatu zuen 1468an, eta Mataroko kokaren modeloan, ikus daiteke ezen, XV. mendearen erdialdean, artean mantentzen zutela masta bakarreko aparailua Mediterraneoaren inguru honetan. Alabaina, ontzi biotan Zumaia ontzikoaren antzeko eraikuntza elementuak daude. Erretaulako irudiak zehaztasun handiz e-rakusten du poparen morfologia, Zumaiako koadroan behar bezala ikusten ez den bitartean. Brankari dagokionez, berriz, Mataroko koka Zumaia ontziarenaren oso antzekoa da. 100. © José Lopez\nMataroko koka, XV. mendearen erdialdekoa. Zinopari bat da, eta gordeta dagoen europar ontzi baten modelorik za-harrena dugu. Rotterdameko Prins Hendrik Itsas Museoa-ren bilduma iraunkorrean dago ikusgai. 1471ko ilustrazio honetan, trinketeko mastatxo bat ikus dezakegu; txopan, aldiz, ez da oraingoz gibel-masta edo mesanakoa antzematen. Geroago masta hauek garatuz joango dira, harik eta aparailuaren funtsezko alderdi bat izatera iristen diren arte. Trinketeko eta mesanako belak jartzeak oihal-eremua handitzea ahalbidetuko du, bela-erdigunea igotzeke eta ontziaren egonkortasunari arazorik sortzeke gainera.© José Lopez\nMartinez de Mendaroren ontzidiko kapitana zen Zumaia ontzia iru-dikatzen duen zinoparitik ateratako irudia. Zehatz-mehatz erreproduzituta ikus ditzakegu trinketeko masta eta masta nagusiaren osagarri diren mesana biak, erabat funtzionalak ja-da, mendean zehar garatuz joango zen bilakaera prozesuaren ostean. Brankako gaztelua handitu egin da, eta dagoeneko erabat txertatuta dago kroskoaren egituran, txopako zubia edo alkazarra bezalaxe. Horrekin guz-tiarekin, badirudi elementu hauek are sendoago egin nahi dituztela, garaiko gerra-beharrei erantzun ahal izateko, inolaz ere. Ikus dezakegunez, Zumaia ontziak artilleria dauka ka-relean muntatuta, eta trapan jarritako lantzak ere bai, bere armamentuaren zati gisa. Zumaiako zinhitzezko oholean ez da oholak trinkaduran egindako kroskoaren ohiko erliebea antzematen. Baliteke Zumaia ontzia izatea topeka egindako lehen ontzietako bat; alabaina, ezin dugu horrelakorik baieztatu, zeren eta teilakatze sistema horretan egindako lehenagoko ontzien irudikapenetan erliebe hori ez baita beti agertzen. Dena den, esan behar garai honetan hasi zirela eraikuntza mistoko kroskoak garatzen: urpeko aldea topeka egina, eta gainaldea teilakatuta. Hauxe dugu Frantziako Cavalaire-n aurkitutako ontzi-hondarraren kasua. © José Lopez\nTxopa lauak karga-bolumena handituko du. © José Lopez\nXV. mendearen amaieran, ontziek bes-te oihal bat jarriko dute nagusiaren gainean, eta horrela optimizatu egingo dute belaeremuaren banaketa; berri honi gabia esango diote. Gabia -edo trapa- zelataria jartzen zen lekua zen. Hitz hau euskarazko habia hitzetik dator, eta kontzeptu mailan bat dator zelatari-postua izendatzen duen ingelesezko crow's nest edo bele-habi. © José Lopez\nAparailua aniztu egingo da, trinketa, mesana eta nagusiaz. Gainal-deak bolumen handiagoa hartuko du, edukiera edo karga-ahalmena han-ditzearen eraginez. © José Lopez


Testu Oinarritutako Porno Jokoak – Xxx Jokoak Istorioa\nTestu Oinarritutako Porno Jokoak – Non irudimena betetzen irudi erreala!\nGogoratu guztiak chills, thrills eta goosebumps ziren uholdeak zure gorputza denbora aintza Testu-Base Jokoak? Beno, orain ari gara jarriz genero itzuli bizitza Testu Oinarritutako Porno Jokoak bilduma! Une honetan, bakarrik hemen, gara askatuz bi gehien eskatzen genero jokoak guztiak, aldiz, horiek konbinatuz bat sartu masiboa eta eder kontzeptua. Play ezagutzeko eta mundu berria, eta utzi zure irudimena exekutatu free eta, aldi berean, gozatzeko onena batzuk porno jokoak eskuragarri.\nAskok Jokoak Gozatu Ahal Izango Duzu Gure Guneak\nHau da, inoiz ikusi ez aurretik konbinazio Testu-Oinarritutako Jolas eta Porno jokoak. Esperientzia izango duzu zerbait berria da, eta, aldi berean, bi ezagutzen emozioak. Hainbat testu-oinarritutako jokoak izan ziren fantasiazko ipuinak (hasieran RPG da) batera monster lore eta zaldun. Gaur egun duzun ekarri dugu istorioa bera bultzatutako esperientzia, bera harrigarria sentimendua, baina, bira bat! Munstroak eta zaldun dira orain sexy pertsonaiak beren agenda propioa eta dira barregarriena bezala arraio! Imajinatu borrokak ordezkatzen ari sexu mugitzen, penetrations, cum arduradunek!, Guztiak joko honetan benetako bilduma diseinatu dira flawlessly nahasten alderdi garrantzitsu guztiak, ekarri jokalari handienetako kalitatea gozamena ahalik eta. Daude tona jokoak beharra behin eta ederki sailkatu errazteko jokalari bakoitzak aurkitzeko eskubidea jokoa.\nSartu ahal izango duzu bat besarkatzen exotikoak plazer amaigabeak testu-oinarritutako elkarrekintzak. Dezakezu mota zehazki zer nahi duzun pertsonaia, ez izateaz mugatuta ohiko bi, edo hiru trebetasunak eskuragarri. Hau da, zer egiten du bilduma hau jokoak oso desberdinak dira beste batzuk, delako zer duzu mota, izaera du. Adibidez, baduzu komando bat pertsonaia crouch, hartu gorria errea eta slap barregarriena harpy aurpegia zehar, izango da zehazki hori egin! Aukerak anitzak dira, horrela eginez, testu-oinarritutako jokoak jainkoa jokoak daude., Dezakezu komando ukitu, frisk, slap, musu, kick, ederki, hartu edo edozein motatako ekintza ahal izango duzu, besterik uste idatziz. Tortura, mesedez, menderatzeko jokoa hala ere egoki ikusten duzun eta bihurtu ziega master benetako zentzuan hitza. Bada, hau da zure kink, ondoren, ontziratu hau sinestezina porno jokoak egin ahal izango duzu, ordu eta ordu pasatzeko esploratzen sinestezina fantasiak.\nTestu Oinarritutako Porno Jokoak – Baina Grafiko Bikaina! Zer?!\nBai, egia da, ez da gehiago gure bilduma baino porno eta testu! Etniko horiek batera kualitate dugu berri bat sartu eta hobetu ezaugarri. Nabarmena duten grafikoak osatu aurreko bi primeran. Noiz bat sexu-ekintza edo edozein motatako ekintza, benetan, egiten da, gure motorra egingo gertatuko da zure begien aurrean. Ez dago beste sexu-estimulu, hobeto baino ikusmen-estimulu. Beraz, horrez gain, zirrara hori istorioa eta jokatzeko bera eskaintzen dira batera izango da saria kalitate goreneko sexu-eszenak, grafikoak, beraz, errealista hori egin ahal izango duzu, ikara eta moan., Jokoak diseinatu dira ekarri duzu, jokalari gehienezko plazer, konbinatzen exotiko eta zirrara berezia. Sexu eszena mota hauek joko dira, beraz, hainbat delako konplexutasuna duten jokalari berak mahaira ekartzen bere hitzak edo komandoak. Handiena bihurtu ziega master inoiz eta menderatzeko sexu-munduan zure gutiziak. Osoa joko bilduma osoa da, ez demoak, pop-ak barne, beraz, gozatu ahal izango duzu esperientzia berri hau bere dutenak!\nAzken Teknologia Eskuragarri Zure Eskura\nTestuan Oinarritutako Porno Jokoak bilduma bat da, plataforma bat diseinatu oso nitxo zehatz jokalari benetan jakin dotoreak eta eskuratutako zaporea askatasuna. Askorentzako ezaugarri jakina da, gaur egungo eta egoera onean, ez bugs eta lag, inoiz! Baina ez kezkatu, bada, berriak dira mota hau jokatzeko, zeren gure taldeak egin du, oso lagungarri, barne erraza tutoretzak, beraz, edonork gozatu ahal izango sexu-bidaia egiteko modu bat minutu. Joko bilduma erabiltzen ari da bere grafiko motorra, lan egiteko diseinatuta primeran plataforma guztietan existitzen dela., Beraz, dira duzun ala ez, bat erabiliz, desktop, tablet edo telefono smart lortu dugu estaltzen. Mota hau porno jokoak, aukera ematen du jokalari izan anonimoak, ez da benetako konexioa bizitza errealean. Sartu joko bat, ez duzu ezer instalatu behar, edo sortu korapilatsu bat serie ekintzak aldez aurretik. Ahal izango duzu, besterik gabe, egin klik play eta dagoeneko ari dira, ez idazten komandoak. Aukeratu zure gogoko jokoa, pertsonaia bat sortu eta hasi madarikatu zure modu honetan sartu amaigabeak ozeano aukera izango da.\nZiurtatu Dezakezu On Segurtasuna Gure Gune\nGainera, datuak ez da eskuratutako gure web orrian gisa, segurtasun-eta pribatutasun-baldintzak oso garrantzitsuak dira guretzat. Segurtasuna eta gozamena gure jokalari dator lehen uneoro. Ez da, gainera, foro bat eta komunitate bat eskuragarri berehala konektatu behar duzu, eta gainontzeko gure jokalariek eta langileek, hori beti ari begira, lagun berriak egiteko eta elkarri laguntzeko, eta, zergatik ez, arraio elkar joko edo, agian, are gehiago, bizitza errealean. Ez zara oraindik bada konbentzitu buruz gure joko plataforma, hemen da gerezi gainean! Horrez gain, guztien ezaugarriak eta onurak azaltzen den, hau guztia erabat doakoa da eta mugagabea., Ez duzu, nahiz eta saioa ez baduzu nahi, besterik gabe, zuzenean jo play edozein nabigatzailean, zure aukeratzerakoan, edozein plataforma. Eman zeure burua tratatzeko eta ekitea, hau da, behin bizitzan batean sexu ziega bidaia gurekin eta ikusi zure abenturazale sexu plazer bete!\nOndoren minutu batzuk Testuan Oinarritutako Porno Jokoak bilduma, behin betiko izango duzu zaletasuna! Arraio, borroka, slap, zakarra eta cum kanpoan! Saiatu ez get too adikzioa gogorra. Hasi zure bidaia eta lortzeko pilota inoiz ez bezala!


Irekia Eusko Jaurlaritza - Gobierno Vasco :: EAEko gazte gehienen iritziz, egungo egoera larrialdi klimatikokoa da (%78,7)\nEAEko gazte gehienen iritziz, egungo egoera…\nPhoto Archivo Jovenes en acciones de voluntariado & PHOTO EC AV SERVICES Iturria: Irekia\nMaeztu_Araba_12_07_2017.JPG Iturria: Irekia\nP052156-264019_1_.jpg Iturria: Irekia\nGazteen % 50,1ek uste dute klima-aldaketaren aurkako borrokak lehentasunezkoa izan behar duela EAErako.\nKlima-aldaketa, trantsizio energetikoa eta garapen jasangarritasunerako helburuak; Gazteen Euskal Behatokiak jasotzen dituen iritziak\nVitoria Gasteiz, 2022 05 21\nEAEko gazte gehienen iritziz, egungo egoera larrialdi klimatikokoa da (% 78,7), eta, nagusiki, amorrua eta sumina eragiten diete klima-aldaketaren gainean pentsatzeak (% 50,2 eta % 45,4, hurrenez hurren). % 50,1ek uste du klima-aldaketaren aurkako borrokak lehentasunezkoa izan beharko lukeela EAErako. EAEko gazte-kolektiboaren iritziz, “aurrerapen zientifikoek ezingo diote klima-aldaketari aurre egin, guk bizi-estiloa aldatzen ez badugu”. Gazteen ustez, egungo eredu ekonomikoa eta kontsumo-ohiturak aldatu behar dira.\nEusko Jaurlaritzako Berdintasun, Justizia eta Gizarte Politiketako Saileko Gazteen Euskal Behatokiak eginiko galde-sorta baten arabera, gazte gehienek izan dute trantsizio energetikoaren (% 74,6) eta Europako Itun Berdearen (% 55,7) berri. Era berean, gehienek ez dute uste posible denik itun horren helburu nagusietako bat betetzea; alegia, 2050erako berotegi-efektuko gasen 0 emisio garbi lortzea.\nGehiago dira nahiago luketenak iturri berriztagarrietako energia erabili, nahiz eta elektrizitateak prezio handiagoa izatea ekarri (% 54,2), haren aurka agertzen direnak baino, baldin eta prezio altuagoa ordaindu behar izatea badakar (% 37,1). Nolanahi ere, hamar gaztetik zortzi prest egongo lirateke haien inguru hurbilean energia berriztagarrien instalazio bat izateko (% 83,3).\n“Gazte gehienek uste dute ingurumeneko kontu guztiek eragin handia edo nahikoa dutela haien egunerokoan eta osasunean (% 82,6), eta gehienek diote normalean ingurumenaren zaintzari lotutakotzat jotzen diren portaerei jarraitzen dietela, baina, proposatutakoetatik, bi baino ez dituzte egiten gehienek, ingurumen-motiboengatik, alegia, zaborra bereiztea birziklatzeko eta norberak poltsa eramatea erosketak egiteko. Beste kasu batzuetan, hala nola berogailuaren erabilera mugatzeari dagokionez, aurrezteak pisu handiagoa du”, nabarmendu du Agurtzane Llanok, azterlanetik.\nIngurumena zaintzeko ekintzak normaltasunez egiteari dagokionez, honako hau baino ez du gehiengoak egiten: plastikoen kontsumoa murriztea edo oinez edo bizikletaz joatea 3 km baino gutxiagoko hiri-ibilbideetan. Gazteak ez daude Internet bidezko erosketak murrizteko –horrek etxez etxeko banaketa dakar– edo hurbilekoa izateagatik kostu handiagoa dakarten erosketak egiteko prest.\nEAEko gazteen % 66,2k Garapen Jasangarrirako Helburuen 2030erako Agendaz hitz egiten entzun dute; hala, hogei puntuan gainditzen dute EAEko herritar guztietan erregistratutako ehunekoa.\nGazteek uste dute garapen jasangarrirako 17 helburuetatik, EAEn lehentasunez osasuneko eta ongizateko helburuei, kalitateko hezkuntzari eta pobreziaren amaierari heldu beharko litzaiekeela. Klimaren aldeko ekintza rankingeko zazpigarren postuan dago.\n400 pertsonak baino gehiagok erantzun diote berez Gazteen Euskal Behatokiak galde-sortaren amaieran planteatutako galdera ireki bati. Honako kontu hauek aipatu dira sarrien: “Ingurumen-arloko hezkuntza gehiagorako beharra eremu guztietan; gure bizi- eta kontsumo-ohiturak aldatzeko inplikazioa; enpresek erantzukizuna hartzea beren gain; ingurumeneko legeria murriztaileagoa, bai enpresentzat, bai herritarrentzat, oro har; egungo eredu ekonomikoaren kritikak; zientzia-ikerketarako finantzaketa; gobernuen borondate politikoaren falta; energia berriztagarrien iturriak sustatzea; haragiaren kontsumoa mugatzea; ezegonkortasun ekonomikoa ingurumena zaintzeko oztopo gisa; mundu-mailako baterako ekintza; energia nuklearraren aldeko iritzi batzuk, erregai fosilen kontsumoaren alternatiba gisa, eta erakundeek garapen jasangarrirako helburuak green washing moduan erabiltzea”.\nCLIMA_A_LLANO_CAS1_21_05_22... behera kargatu (200 KB)\nCLIMA_ODS_A_LLANO_CAS2_21_0... behera kargatu (200 KB)\nkILMA__A_LLANO_EUS1_21_05_2... behera kargatu (200 KB)\nKLIMA_A_LLANO_EUS2_21_05_22... behera kargatu (200 KB)\nGazteriako zuzendaria (XII legealdia)\nAgurtzane Llano: “EAEko gazteei zerbitzu eta prestazioen diseinuan parte hartzeko bide eman behar zaie eta emantzipatzeko adina murriztu behar da”\n30-34 urte arteko hamar gaztetik zazpik diote emantzipatuta daudela, gehienak jabetzako etxebizitza bati esker\nEuskadiko gazteak etorkizunarekiko baikor ageri dira\nEuskadiko gazteek diote 30 urterekin izan nahiko luketela lehen semea edo alaba


Beltzaren koloreak - 111 Akademia\nTwitterFacebook\tAzala / Liburuak / Jon Alonso / Beltzaren koloreak\nBeltzaren koloreak\t2016/01/21 - 11:42 Izenburua: Beltzaren koloreak\nIdazlea: Jon Alonso\nNolakoak ote dira nobela beltzetako protagonistak? Azken ehun urteko 25 bat idazle nazioartekoren 150 liburu inguru irakurri ostean (ttantta bat baino ez nobela beltzaren itsasoan), Jon Alonsok ohar eta iritzi argigarri batzuk eskaintzen dizkigu saiakera labur honetan.\nGertaera kriminal bat ikertzen duen narrazio bat da nobela beltza funtsean. Hasiera batean, jatorrian, gizartearen gaineko begirada kritiko bat proposatzen du, gizartearen ertzean dagoen pertsonaia baten ikuspegiaren bidez. Pertsonaia hori, askotan detektibe bat da, baina salbuespenez ez bada, inola ere ez da polizia; are, begirada hori proposatzen duen pertsonaia, edozein izanik ere, poliziaren antagonista da, helburuetako bat baita ordena zaintzeaz arduratzen direnen ustelkeria, gehiegikeria eta moral eskasa azaltzea. Hau dena, Bigarren Mundu Gerra baino lehenagoko garaiari dagokiona da. Gero, protagonistaren eta polizien arteko antagonismoa pixka bat leuntzen hasiko da, eta errealitatearekiko ikuspegia ere aldatu egingo da sarritan.\tTweet Iritzia eman Iruzkina *


Ortu ekologikoak Otxarkoaga eta Txurdinagan\nLANTZEKO 56 LURSAIL BERRI OTXARKOAGAN/TXURDINAGAN\nEsperientzia hau 2015ean jarri zen abian Errekalden eta izan zuen arrakasta ikusita, orain Otxarkoaga-Txurdinaga auzora zabaldu da Udalaren hiri-ortu ekologikoen proiektu hau. Oraingoan 56 lursail berri dira jorratuko direnak Otxarkoagako trebakuntza-zentroaren atzealdean.\nZER DA: Esperientzia hau 2015ean jarri zen abian Errekalden eta izan zuen arrakasta ikusita, orain Otxarkoaga-Txurdinaga auzora zabaldu da Udalaren hiri-ortu ekologikoen proiektu hau. Oraingoan 56 lursail berri dira jorratuko direnak Otxarkoagako trebakuntza-zentroaren atzealdean.\nNORENTZAT: Edozein adinetako pertsonentzako.Udalarentzat lehentasunezkoak diren kolektiboei adjudikatuko zaizkie 40 metro karratuko 56 lursailak.\n1. lursailetik 36.ra: Auzoko bizilagunentzat izango dira.\n37.etik 47.ra: Otxarkoaga eta Txurdinagako iraupen luzeko langabetuentzat.\n48.etik 50.era: Desgaitasun fisiko edo intelektualen bat duten pertsonentzat edo\n51.etik 55.era: Bilboko irabazi asmorik gabeko elkarteentzat, behar bezala inskribatuta badaude Elkarteen Udal Erregistroan.\n56. lursaila: Bilboko Udalarentzat gordeko da, Eskola Agenda 21ekin lotutako jardueretarako\nZER ESKAINTZEN DU: Ekimen honi esker, auzotarrek espazio publiko bat izango dute lurra modu ekologikoagoan lantzeko euren kontsumorako eta, gainera, naturaren espazio txikiak sortzeko modu bat da, ingurumenaren arloko kanpainak bideratzeko.\nIZEN-EMATEA: Udal ortu horietako bat eskatzeko oinarriak gaur, martxoak 6, argitaratuko dira Bizkaiko Aldizkari Ofizialean eta Udalaren web orrian (www.bilbao.eus). Eskariak aurkezteko epea 2017ko apirilaren 6an amaituko da.\nINFORMAZIO GEHIAGO: Oinarriak


Gorka Knörr - Wikipedia, entziklopedia askea.\nKataluniako Generalitatearen ordezkaria Madrilen\n2019ko uztailaren 9a - 2021eko ekainaren 8a\n← Ferran Mascarell - Ester Capella i Farré →\nInstitut Català de les Empreses Culturalseko zuzendari\n2012ko uztailaren 3a - 2013ko urtarrilaren 21a\n← Fèlix Riera - Teresa Enrich i Mas (en) →\nEusko Legebiltzarrako presidenteorde\n1999ko uztailaren 20a - 2001eko ekainaren 7a\nEusko Alkartasunako idazkari nagusi\n← Inaxio Oliveri - Unai Ziarreta Bilbao →\nTarragona, 1950eko otsailaren 2a (72 urte)\nRomán Knörr Borràs\negile abeslaria, politikaria eta musikaria\nEusko Alderdi Jeltzalea (1986 arte)\nEusko Alkartasuna (1986az geroztik)\nGorka Knörr Borràs (Tarragona, Katalunia, 1950eko otsailaren 2a) euskal abeslaria eta politikaria da. Aita gasteiztarra eta ama katalana ditu. Henrike Knörr euskaltzain zenaren eta Roman Knörr enpresaburuaren anaia da.\nUmea zelarik, Tarragonatik Gasteiza joan zen bizi izatera. Haren belaunaldiko abeslarien artean, beti Arabaren ordezkaritzat jo izan da. 1971n lehenbiziko aldiz jendaurrean abestu zuen eta handik gutxira Araba kantari diskoa kaleratu zuen. Halere, bere musika ibilbidearen ezaugarriak argiro agerrarazten zituen diskoa bigarrena izan zen: Nik nahi dudana, 1975ean argitaratua.\n1976an Txalaparta diskoa kaleratu zuen: harekin arrakasta osoa lortu zuen eta diskoaren salmentak emendatu egin ziren. Salmenten gorakada horren eragile nagusiak Txalaparta eta Xabier Lete euskaratutako Lluis Llachen L'estaca abestiak izan ziren.\nPolitikari gisa ere Gorka Knörr Eusko Alkartasuna alderdiaren idazkari nagusi eta eurodiputatu izan zen. Alderdi horrekin Eusko Legebiltzarreko lehendakariordea ere izan zen. Azken postu horretan zebilela, Sozialista Abertzaleak alderdia ez desegiteagatik Juan Mari Atutxa (EAJ) eta Kontxi Bilbaorekin (Ezker Batua) batera auziperatua izan zen.\n2006an Eusko Alkartasuneko kide izateari utzi zion.\n4 Abestien bideoklipak\nLau urte zituela heldu zen Kataluniatik Gasteizera. Familiatik zetorkion musikarekiko zaletasuna: Natxo anaiak pianoa jotzen zuen eta Jonek, gitarra. Biak izan zituen lagun bere musika ibilbidean. Kantautore gisa egin bada ere ezagun: bikote moduan hasi zen musika egiten, Eduardo Moreno Bergaretxe Perturrekin. Knörr Donostiara ikastera joan zelarik ezagutu zuten elkar, 1968ko udazkenean. Hark gitarrako lehen akordeak erakutsi eta elkarrekin hasi ziren kantuan, Mikel Laboaren eta Natxo de Feliperen (Oskorri) kantuak joz. 1969an, euskara ikasten hasi zen.\n1970eko maiatzaren 1eko manifestazioetan Knörr atxilotu eta espetxeratu zuten eta abenduan, berriro kartzelan sartu. Espetxean idatzi zituen bere lehen abestiak. Hurrengo urtean, Eduardo Morenok eta biek zuzeneko lehen emanaldia eskaini zuten, Gasteizen; baina hurrengo urtean, Morenok mugaz beste aldera ihes egin behar izan zuen eta Knörrek bakarkako ibilbideari ekin zion. Xabier Lete, Lourdes Iriondo eta Benito Lertxundi kantariekin eskaini zuen lehen emanaldia, Gasteizko Guridi antzokian.\nBeste musikari askok bezala, diskoa atera aurretik, Joxe Mari Iriondorekin egin zituen lehen grabazioak, Loiola irratian. Araba kantari izan zen argitaratu zuen lehen diskoa (Artezi, 1974). Arabako abesti tradizionalak moldatuz, probintzia hura «Euskal Herriko gainontzeko probintzien mailan» ezarri nahi zuen kantautoreak. Olaeta, Legutio, Aramaio, Segura eta beste toki batzuetako kantu zaharrak berreskuratu zituen. Hurrengo diskoa, Nik nahi dudana (Artezi, 1975), intimistagoa zen. Gorka Knörren arrakasta handienetakoa izan den kantua zekarren bigarren diskoak: Azken agurraren negarra. I. Mundu Gerran Frantziako iparraldeko borroketan bizia galdu zuten Ipar Euskal Herriko soldadu gazteen tragedia kantatu zuen. Irteerarik gabeko bideak, Xoxoak eta Araba kantuak ere oso ezagunak egin ziren.\nArgitaratu duen diskorik arrakastatsuena, baina, Txalaparta (Movieplay, 1976) izan da gaurdaino. Izen bereko abestiarekin, Katalintxu eta Hilgo naiz kantuekin eta Lluis Llachen L'estacari Xabier Letek eginiko bertsioarekin (Agure zaharra) lortu zituen Knörrek salmenta ugari. Halaber, harekin eman zuen bere ibilbidean hain garrantzitsua izan zen kontzertu hura: Donibane Lohizunekoa, Lluis Llach lagun zuela, 1976ko udazkenean. Argentinako euskal etxeetan (Buenos Aires, Rosario, Mar de Plata, Tandil eta Bahía Blanca) bira bat egin ostean izan zen Donibane Lohizuneko kontzertua. Disko harekin Espainian, Herrialde Katalanetan, Frantzian, Belgikan eta Venezuelan ere eman zituen kontzertuak, gertuko talde bat lagun zuela: Jon Knörr (ahotsa eta gitarra), Natxo Knörr (pianoa), Gabi Alegria (akordeoia), Jesus Mari Alegria (zeharkako txirula eta txirula) eta Per Carlson (gitarra).\nFranco hil ondorenean mugitzeko erraztasunak izan zituen Gorka Knörrek, baina 70eko hamarkadako lehen urteak zailak izan ziren. Gipuzkoan eta Bizkaian diskoak saldu arren, Espainiako Gobernuko Ministerioak ez zion ematen herrialde haietan abesteko baimenik. Kontzertu bakoitzean jo behar zituen abestien letra denak aztertzen zituzten. Garai zail haietan, Benito Lertxundiren bigarren ahots moduan eutsi zion musikari.\n1978an, Herri bat gara (Movieplay) argitaratu zuen, eta ondo saldu zen diskoa. Kantuen artean, Txakurrak dago, Eduardo Morenorekin batera idatzitakoa, baina Lapurdin eman zuen kontzertu baten ondoren liskarrak izan zituen errefuxiatu politikoekin, eta kantugintzatik urrundu egin zen, 1981 arte.\nOrdutik aurrerako urteetan, politikak hartu zuen protagonismoa Gorka Knörren bizitza publikoan. Carlos Garaikoetxea Eusko Jaurlaritzako lehendakariaren aholkulari pertsonala izan zen 1986 arte, lehendakaritzatik dimisioa eman zuen arte. Orduan berriro agertokietara igo zen. Bitarte horretan, bi disko kaleratu zituen: Gutunak, 80ko hamarkada hasierako giro politikoari buruzko diskoa (Movieplay, 1980) —Patxi Zabaletaren Etorriko direnei (Domuit vascones) eta Telesforo Monzonen Begi urdiñetako gizonari abestiak zituen, besteak beste—, eta Hegaldia (IZ, 1985).\n2001etik 2005era, Eusko Legebiltzarreko presidenteorde izan zen, eta legegintzaldi haren amaieran politika behin betiko utzi zuen. Gaur arte bere azken diskoa dena prestatzen hasi zen, anaia Natxorekin: Arimaren zubiak (Discos A Medida, 2005). Koldo Uriartek zuzenduriko disko hark zazpi abesti ditu katalanez (horien artean, Raimonen D'un temps, d'un pais eta Vicent Torrenten Per Mallorca), bost euskaraz (Joan Manuel Serraten Paroules d'amor-en moldaketa, besteak beste) eta poema bat gaztelaniaz, Mohamed Sidatik, Fronte Polisarioak Europako Parlamentuan zuen ordezkariak, idatzirikoa.\nAraba kantari (1974, Artezi)\nNik nahi dudana (1975, Artezi)\nTxalaparta (1976, Movieplay)\nHerri bat gara (1978, Movieplay)\nGutunak (1980, Movieplay)\nHegaldia (1985, IZ)\nGogoaren taupadak (2000, Elkar)\nArimaren zubiak (2005, Discos A Medida)\nEz dugu etsiko. Antologia (2012, Elkar)\nHomenaje a Lluís Llach. Si véns amb mi (2007, Picap)\nDuets (2007, Discmedi)\nAbestien bideoklipak[aldatu | aldatu iturburu kodea]\nGorka Knörr abeslaria "Azken agurraren negarra" abestia abestuz bideoklip honetan entzungai (hitzekin batera).\nGorka Knörr abeslaria "Txalaparta" abestia bideoklip abestuz honetan entzungai (hitzekin batera).\nGorka Knörr abeslaria "Gorbeiako Larran" abestia bideoklip abestuz honetan entzungai (hitzekin batera).\nGorka Knörrek abestutako Lluis Llachen "L´Estaca" abestia euskaraz entzungai (hitzekin batera)\nGorka Knörr "L´Estaca" abestia Bartzelonako emanaldi batean abestuz entzungai eta ikusgai.\n↑ «Atutxa, Knörr eta Bilbaoren desobedientzia jarrera "agerikoa" izan zela dio Gorenak», Berria, 2008ko apirilaren 17a.\n↑ «Gorka Knörr confirma que abandona Eusko Alkartasuna», Gara, 2006ko apirilaren 12a.\nEdukiaren zati bat «Gorka Knörr» artikulutik hartua da. Artikulu hark Ainara Goristizu du egile, eta Creative Commons Aitortu-Partekatu Berdin 3.0 lizentziarekin argitaratu da Badok euskal kantagintzaren atarian.\nArgia aldizkarian Gorka Knörri eginiriko elkarrizketa irakurgai.\nMultimedia: Gorka Knörr\nISNI: 0000 0000 6029 1242\nOrriaren azken aldaketa: 17 apirila 2022, 20:17.


“Familia sortzea” da, Itxaso Cayeroren aburuz, euskara eskolak sendo mantentzeko gakoa (Argazkia: Euskalkultura.com)\nBoise, AEB. Eusko Jaurlaritzako HABE institutuak kudeatutako programa da Euskara Munduan. Bertako proposamenei esker, munduan zehar lau urtez ikasten dute euskara ikasleek, gerora, beraiek ere irakasle bihurtzeko baldintzarekin.\nUrrats hori eman zuen iaz Virginia Aranburuk eta, aurten ere, San Frantziskoko (Kalifornia) umeen euskara irakaslea izango da. Eta bere moduan, Boiseko (Idaho) Megan Vondemkamp eta Denverreko (Colorado) Ellen Contard ere arituko dira irakasle: hasi berriena lehena eta gazteena bigarrena. Hirurak dira Euskara Munduan-eko ikasle ohiak.\nSeihilabeteko honetarako, 14 irakasle konfirmatu ditu dagoeneko NABOk: Aitor Inarra eta Virginia Aranburu (San Frantziskon); Ibon Izurieta eta Ellen Contard (Denver); Gloria Lejardi (Homedale, Idaho); Goisalde Jausoro (Mountain Home, Idaho); Itxaso Cayero, Oihana Andion, Megan Vondemkamp eta Mara Davis (Boise, Idaho); Amets Sanchez, Jenofa eta Goizalde (Montreal, Kanada); eta Gorka Otxoa (Boston, Massachusetts,). Elkoko (Nevada) Anita Franzoia eta New Yorkeko (New York) Itziar Kobayashi-ren erantzunak hartzeke dauzkate NABOko euskara arduradun Aitor Inarrak eta Cayerok berak.\nIrakasle baten premia Seattle-n\nCayero eta Inarrarentzat erronkarik behinenetarikoa “Seattle-rako (Washington) euskara irakaslea topatzea da”, esan du ordezkariak. Hau da NABOren euskara webgunea, telefono eta kontaktubideekin. “Euskal Etxea badute eta euskara ikasi gura duen jendea ere bai, baina irakaslerik ez dugu topatzen. Soluzioa izan daiteke norbaitek Euskara Munduan programa egitea eta irakasle bihurtzea”.\n“Familia sortzea” da, Cayeroren aburuz, euskara eskolak sendo mantentzeko gakoa. “Partaide izaten eta parte hartzen utzi behar diezu ikasleei, ez soilik eskoletan, eskolaz kanpoko ekintzak antolatzerako orduan ere bai”, esan digu..\nGustora joango nintzake euskaraz hitzegiten erakustera. Poza ematen du munduan zehar gure hizkuntza ikasi nahi duen jendea dagoela jakitea.\nEdurne Arrayet (Seattle), 2014/09/22 23:38\nGazteago banintz eta egoera desberdina joango nintzateke. Suerte on eta ea azkar topatzen duzuen norbait !!!!\nPatxi Luengo, 2014/09/19 18:36


Montauriol (Aude) - Wikipedia, entziklopedia askea.\nCumiès, Mas-Saintes-Puelles, Payra-sur-l'Hers, Peyrefitte-sur-l'Hers, Sainte-Camelle eta Salles-sur-l'Hers\n48 (%57.1) 40 (%47.6)\n2007an Montauriol udalerrian erroldatutako biztanleak 79 ziren. Familiak 28 ziren, horien artean 4 pertsona bakarrekoak ziren (4 bakarrik bizi ziren emakumeak eta 4 bakarrik bizi ziren emakumeak), 16 seme-alabarik gabeko familiak ziren, 4 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 41 etxebizitza zeuden, 32 familiaren etxebizitza nagusia ziren, 8 bigarren erresidentzia ziren eta 1 hutsik zegoen. 39 etxeak ziren eta 2 apartamentuak ziren. 32 etxebizitza nagusietatik 23 bere jabearen bizilekua ziren, 6 alokairuan okupaturik zeuden eta 3 doan lagata zeuden; 1ek bi gela zituen, 6 etxek hiru zituzten, 1ek lau zituen eta 24 etxek bost zituzten. 16 etxek euren parking plaza propioa zuten azpian. 17 etxetan ibilgailu bat zegoen eta 14 etxetan bat baino gehiago zituzten.\n2007an lan egiteko adina zuten pertsonak 57 ziren, horien artean 40 aktiboak ziren eta 17 inaktiboak ziren. 40 pertsona aktiboetatik 34 lanean zeuden (18 gizon eta 16 emakume) eta 6 langabezian zeuden (3 gizon eta 3 emakume). 17 pertsona inaktiboetatik 6 erretiraturik zeuden, 4 ikasten zeuden eta 7 "bestelako inaktibo" gisa sailkaturik zeuden.\n2000. urtean Montauriol udalerrian 9 nekazaritza-ustiategi zeuden, 225 hektarea erabiltzen.\nPayra-sur-l'Hers (1,9 km)\nCumiès (2,1 km)\nPeyrefitte-sur-l'Hers (3,3 km)\nMolleville (3,9 km)\nMézerville (4,0 km)\nSalles-sur-l'Hers (4,4 km)\nMas-Saintes-Puelles (5,2 km)\nBaraigne (6,0 km)\nMultimedia: Montauriol (Aude)\nBNF: 152467759 (data)


Martin Karplus «Oso garrantzitsua da ulertzea proteinen funtzionamendua»\n2000/12/13 Roa Zubia, Guillermo - Elhuyar Zientzia\nMartin Karplus kimikariak hitzaldia eskaini berri du Donostian, EHUren Kimika Fakultatearen eta Kutxaren eskutik.\nKuantua jaio zenetik ehun urte: zorionak, Planck\n2000/12/01 Roa Zubia, Guillermo - Elhuyar Zientzia\nMendearen bukaera dela eta, atzera begiratzeko une aproposa dirudi. Hala ere, fisikariek badute beste aitzaki bat ospakizunak egiteko. Ehun urte dira kuantuaren ate berria ireki zitzaienetik. 1900eko abenduan esperimentu sinple bati azalpena bilatu nahian, Max Planck alemanak ideia xelebre bat argitaratu zuen. Ez zuen oso espektakularra ematen, baina denon bizimodua aldatu zuen betiko.\nCERN: laborategi ahaltsua\nFisika Plazara programaren azken ekitaldia CERNek Genevan duen egoitzan izan da...\nFisika Plazara Genevan, erakustaldi ederra\nFisikak eta, oro har, zientziak ez omen du jakin-min handirik sortzen. Ulertzeko zaila delakoan, Europako zenbait herritan gazteak ez dituzte ...\nEgun batzuk barru XXI. mendean izango gara. Oraindik XX. mendean jaiotakoak luzaroan gehiengoa izango gara. Garuna harrizkoa balitz bezala, XXI zenbakia eta etorkizuna elkarren ondoan ederki zizelatuta ditugu. Ehun urte barru edota mila urte barru bizimodua nolakoa izango den galdetzeko beharra sentitzen dugu. Gainera, XX. mendeko seme-alabak garenez, bizimodua etorkizuneko zientzian eta teknologian islatuta ikusi nahi dugu. Beste planetetan biziko al gara? Gaixotasun guztiak gaindituko al ditugu? Robotek guretzat egingo al dute lan?\nTunel efektuko mikroskopioa\n1981. urtean, IBM enpresak Zurich-en duen egoitzan, Heinrich Rohrer eta Gerd Karl Binnig fisikariek aurrerapauso ederra eman zuten.\nNanoteknologia: historiari hurbilketa bat\nTeknologiari begiratzen badiogu, duela 400 bat urteko esku-erlojuen tamaina harrigarria da. Ezagutzen den zaharrena Alemaniako Nurenberg hirian egin zen 1504 ...\nNanoteknologia, txikiak nagusi\n2000/11/01 Roa Zubia, Guillermo - Elhuyar Zientzia\nZientziaren etorkizunari buruz idazten denean, erabateko iraultza sortuko duten aurrerakuntzak aipatzen dira. Oinarrizko zientziari igar ez daitezkeen kontzeptu berriak eskatzen dizkiogu eta ulertzeko zailak badira, hobe. Teknologiaren esparruan askotan iraultza horren neurria, kontzeptu berrien ordez, makinen tamaina izaten da. Batzuetan gogoak eta besteetan beharrak sustatzen du txikizaletasuna.\nRoald Hoffmann: "Zientzia-aukerak egiteko oinarrizko jakinduria behar da "\nNahiz eta oso ezaguna ez izan, kimikari ospetsuenetariko bat da.\nTatsuhiko Yoshimura. Toyota konpainiako eta Kyushu unibertsitateko ingeniaria.\n2000/09/09 Roa Zubia, Guillermo - Elhuyar Zientzia\nTatsuhiko Yoshimurak hogeita hamairu urte eman ditu Toyota Motors konpainian. Joan den apiriletik, berriz, Kyushuko unibertsitatean dago. Atzo, hitzaldia eman zuen Nafarroako Unibertsitateko CEIT zentroak antolatu duen Hausturaren mekanikanikari buruzko nazioarteko Konferentzian, Donostiako Kursaalen.


Andaluziako hauteskundeak 2015 | PSOE, lehen indar politikoa\nPSOEk irabazi du Andaluzian, baina akordioak lotu beharko ditu\nAzken eguneratzea: 2015/03/22 21:06 (UTC+1)\nPPk azken 25 urteetan izandako emaitzarik txarrena lortu du (33 aulki), eta Podemos hirugarren indarra da (15 aulki). Gobernatzeko gakoa Ciudadanosek izango du (9 aulki).\nSusana Diaz: 'PSOEk garaipen ukaezina eta historikoa lortu du'\nArgazki-galeria: hauteskunde eguna Andaluzian\nSusana Diaz buru duen PSOEk irabazi ditu Andaluziako hauteskunde autonomikoak, 47 aulki eskuratuta; 2012an lortutako aulki kopuru bera, alegia. Hala ere, ez du gehiengo absolutua lortu, eta akordioak lotu beharko ditu gobernatzeko.\nPPk, berriz, hondamendi handia jaso du hauteskundeetan; izan ere, azken 25 urteetan izandako emaitzarik txarrena lortu du (33 aulki). Podemos aurreneko aldiz izan da Andaluziako hauteskundeetan, eta 15 diputatu lortu ditu.\n109 diputatuk osatzen dute Andaluziako Parlamentua. PSOE, PP eta Podemos alderdiekin, Ciudadanos eta IU ere izango dira. Ciudadanos ere lehen aldiz aurkeztu da hauteskundeetara, eta 9 aulki lortu ditu. IUk, berriz, historian izandako emaitzarik txarrenak jasan ditu: bost bakarrik lortu ditu.\nJose Antonio Griñanek 2012an lortutako emaitza bera lortu du oraingoan Susana Diazek. 2012an Griñanek hauteskundeak galdu zituen, eta gaurko hitzorduan, berriz, Diaz PPri gailendu zaio. Hala ere, Diazek itunak lotu beharko ditu, gobernatu nahi badu.\nPPren hautagai Juan Manuel Morenok 17 aulki galdu ditu, 2012ko hauteskundeetan Javier Arenasek lortutakoarekin alderatuta. Duela hiru urte, PPk hauteskundeak irabazi zituen Andaluzian lehen aldiz.\nPodemosi dagokionez, Andaluziako Parlamentuan ordezkaritza lortu du, 15 aulki, baina inkestek iragarri baino aulki kopuru gutxiago eskuratu ditu.\nMartxoaren 22ko hauteskundeen emaitzak:\n1982ko hauteskunde autonomikoetatik, PSOEk koalizio-gobernua osatu du hiru agintaldietan: 1996-2000 eta 2000-2004an, PArekin, eta 2012-2015ean, IUrekin.\nKoalizio-gobernuak eragindako ezegonkortasunean oinarrituta, hauteskundeak aurreratu zituen Susana Diaz Andaluziako Gobernuko presidenteak, Izquierda Unida gobernuko bazkidearekin tentsioak izan ostean.\nHauteskunde-kanpainan Diazek azpimarratu duenez, PSOEk ez du akordiorik lotuko ez PPrekin ez Podemosekin, baina ez du ezer argitu IU edo Ciudadanos alderdiekin egin ditzakeen elkarrizketen harira. Beraz, litekeena da PSOE gutxiengoa izanda gobernatzea edo "unean uneko" akordioen bidez egitea.\nBalizko itunei buruz Diazek adierazi duenez, "gehiengo handia lortzea espero dut, alderdi nahasmenik gabe bakarrik gobernatzeko".\nSusana Diaz PSOEren Andaluziako presidentegaiaren ustez, gaurkoa "garaipen historiko eta ukaezina" da, eta gaurko emaitzekin guztiek kontsekuente izan behar dutela azpimarratu du.\nHoriek izan dira Susana Diazek kazetarien aurrean egin dituen lehen adierazpenak. Buruzagi sozialistak inguruan zituela agertu da, eta "garai berri hau hobea" izango den esperantza agertu du. Halaber, sozialistentzat egun "historikoa" dela nabarmendu du, lehendabizikoz emakume batek irabazi dituelako hauteskundeak.


Literatur Emailuak » 2019 » Uztaila\nUzt 19 19\nRoberto Fontanarrosa marrazkilariaren bi ipuin\nRoberto Fontanarrosa El Negro idazle eta umoregile grafiko argentinarra izan zen. Rosarion jaio zen 1944an eta bertan hil 2007ko uztailaren 19an. Haren bokazio artistikoa 60ko hamarkadan hasi zen marrazkilari komiko gisa, eta Boogie koipeztoa eta Inodoro Pereyra bezalako pertsonaiak nabarmentzen dira bere biñeten artean. Baina literatura ere landu zuen eta literaturan futbolaren pasioa erakusten digu. Rosario Central taldearen zale sutsua izanik, umorez betetako parodia biziak eskaintzen dizkigu bere ipuinetan. Hona hemen haietako bi, Xabier Bovedak euskaratu eta Idatz & Mintz aldizkarian emanak.\nUzt 18 19\nVigàtako lau egun\nGenero beltzaren maisuetako bat hil berri da, uztailaren 17an, 92 urte zituela: Andrea Camilleri. Salvo Montalbano inspektorearen liburuengatik ezaguna, arrakasta adinean oso gora zela lortutako idazleak arrakasta ez ezik literatura munduaren ezagutza ere jaso zuen. Euskaraz hiru lan ditu emanak, Igela argitaletxeak Hilabete bat Montalbanorekin (2011, Fernando Rey itzultzaile) eta Uraren forma (2012, Ander Irizar itzultzaile) eman zituen, eta Erein argitaletxeak Gauaren usaina (2011, Josu Zabaleta). Siziliarraren heriotzan, Hilabete bat Montalbanorekin laneko lau narrazio dakartzagu.\nUzt 12 19\nNerudaren bost poema\n1904ko uztailaren 12an jaio zen Pablo Neruda idazle txiletarra. Literatur Emailuetan eman izan ditugu haren poemak, hala literatur aldizkarietan argitaratutako poema solteak nola Amodiozko hogei poema liburu osoa. Efemeridearen harira, beste bost dakartzagu gaur, Xabier Bovedak euskaratuak eta Idatz & Mintz aldizkarian plazaratuak 2015ean, poetaren bost liburutako lagin bana eskainiz.\nUzt 08 19\nGassan Kanafaniren Gizonak eguzkitan\nHogeita hamasei urte zituela, 1972ko uztailaren 8an hil zuen Mossadek Gassan Kanafani idazle palestinarra. Israeldarrek 1948an haien lurrak okupatu eta familia Libanora erbesteratua, idazletza eta kazetaritza gaztetandik landu zituen Kanafanik, hainbat aldizkaritan jarduna, oso epe laburrean literatur lan inportante bat emana, bere herriaren eskubideen aldeko ekintzailetzan FPLP alderdiaren fundatzaileetakoa. Literatura palestinar eta arabiarrean mugarri bat izan zen Gizonak eguzkitan eleberria, 1963an argitaratua, eta haren atal bat euskaratu zuen Iñigo Aranbarrik, eta Susa aldizkarian plazaratu 1993an. Hona hemen.